
Destpêşxeriyek din a PDK 
îranê bo diyaloga li gel 
hevalên cudabûyî 

Di 14’mîn pilînoma Komîteya Navendî a 
PDK îranê de gavek nû li dor diyaloga bi 
hevalên cudabûyî ji vê partiyê hat avêtin 
ku bi hêvî ye, ew jî wek derfetek girîng 
bibînin û gavên hewce jêre bavêjin. 
Deqa daxuyaniyê li rûpel 2’ê de hatiye 


Duheftînameyek siyasî, civakî, çandî û giştî ye ku Partiya Demokrat a Kurdistana îranê diweşîne www.kurdistanmedia.com/kurdî 


Egera êrîşê xurt e 



Serokê berê ya Mûsadê ragihand ku di 12 
heftiyên dahatî de Îsraîl vê êrîşî ser îranê bike 

Afrahîm Halûy, Serokê berê yê dezgeha Îtilatî ya 
Îsraîl (Mûsad)ê, di got û bêja xwe bi rojnameya 
Niyo york Taymz a Amerîkayî re ragehandiye ku; 
di 12 hefteyên pêşerojê de Îsraîl vê êrîş bike ser 
îranê û hekî li cihê îraniyan ba, vê pir nîgeram 
bûya. 

Navbirî daye zanîn ku weke xuya, karbidestên 
Komara Îslamî hêz û şiyana dewleta Îsraîlê bi kêm 


dihesibînin, lewma hêj metoda negore xwe li got û bêjên 
etomî bi superhêzên cîhanê re didomînin. 

Leon Panêta, Wezîrê Berevaniya Amerîkayê jî daye 
zanîn ku îran yan divêt ji riya got û bêjan ve hin 
çalakiyên navikî ên xwe kêm bike yan jî dibe xwe 
amadeyî êrîşa leşkirî a Amerîka bona bidestnexistina 
çeka navikî bike. 

Eve jî li halekê de ye ku got û bêjên li navbera îran û 
gurûpa 5+1 heya niha bêencam mane, lewma egera êrîşê 
pirr xurt bûye. 


48 ziyaretkerên rehîngirtî, HA 
endamên spaha pasdaran in 

Artêşa Azad a Sûriyê ragihand ku 48 îraniyên rewandî li 
Demişqê de, endamên spaha pasdaran a îranê ne. 

Wan bi weşandina fîlmekê li 5'ê Tebaxê de, eşkere kirin ku 
berevajî îdeayên rejîma îranê, ew ne ziyaretker, belkî girêdayî 

spaha pasdaran in. ji ber ku li îtirafên xwe de basa vê yekê kirine. Lewma Artêşa Azad ragihand ger ku îran desta ji 
piştewaniya Esed nekişîne, emê êrîşî damezrawên Îranî li Sûriyê de bikin û hemû îraniyên i Sûriyê de bikujin yan 
zîndanî bikin. îranê daxwaz ji Turkiye û Qeterê kir ku li azadkirina wan de rola xwe bilîzin. 

Dilsoz: Evîndariya xelkê bo Pêşmerge, hêz, 
enerjî û moralê dide min 




Dem hatiye 


Arîn 




îran, yek ji dewlemendtirîn 
welatên dinyayê, îro rojê li jêr 
modîriyeta nebaş a rejîma hakim 
de ketiye nav kirîzek kûr a aborî 
de. Rejîma ku xeyala bidestxistina 
çeka navikî, barek giran ji 
tehrîman xistiye ser milê xelkê 
îranê û jiyan ji wan herimandiye. 
Nîzamek ku ger alfabeya siyasetê 
fam kiriba, baykotên cîhanî weke 
derfetek ji bo pêşketina îranê 
nedida zanîn û bi mirijîn û rikên 
xwe, zêdetir civaka cîhanî 
nediazirand. Encama van 
siyasetan de, em dibînin ku niha 
ketiye nav qopiyekê ku çiqas dest 
û pêyan bikute, wê zêdetir têde 
biçeqe. 

Encama ku hejarî, giranî, bêkarî 
û kirîzên siyasî û aborî û dehan 
diyardeyên xirab li dû re hatine û 
nîşan dide ku rejîmê re, xincî çeka 
navikî, tu tişt girîngtir nine. Lê 
nîzama ku karîna kuntirol kirina 
bazara mirîşkê nine û bûye bi 
kirîzek nû, neçar maye ku bi 
îhsasatên mesebî ên xelkê bilîze û 
bi heram kirina wê, bixwaze 
rewşê aram bike, çawa dê bikare 
li hember êrîşan û hêrsa pengurî 
a xelkê de berxwe bide? 

Tirîbonên rejîmê van bûyerane 
bi siyasetên dujminan li hember 
îranê de dihesibînin û banga 
berxwedan, nexwarin û 
nemezaxtinê ji xelkê îranê dikirin, 
lê ji hêla din ve jî, beşek zaf ji pere 
û samana xelkê ji tundajoyên 
Efxanistan, îraq, Felestîn, Lubnan 
û rejîmên Venezoêla û Sûriyê re 
tê mezaxtin. 

Rejîma ku ji bilî xelkê û samana 
wan, sû îstifadê ji diyanetê jî dike 
û îznê bi xwe dide ku li biçûktirîn 
kar û barên jiyana xelkê de 
dexaletê bike, ma êdî dem 
nehatiye ku tevlî karwanê Qezafî, 
Mubarek, Bin Elî û ... bihê kirin? 

Destpêşxeriyek din a PDK îranê bo diyaloga li gel 

hevalên cudabûyî 



Bi boneya dawîhatina 14'mîn 
pilînoma Komîteya Navendî a 
PDK îranê, Deftera Siyasî a 
partiyê daxuyaniyek belav kir. 

Deqa daxuyaniyê bi vî awayî ye: 

Ji raya giştî re radigihînin ku 
14',mîn pilînoma Komîteya Navnedî 
a PDK îranê bi beşdariya pirraniya 
Endamên Eslî, Cihgir û Şêvirmendên 
Komîteya Navnedî, berwar 3Tê 
Tîrmeha 2012 ; an, bi armanca 
biryarsitandin li ser wan meseleyên 
ku di destûra karê pilînoma han de 
hatibûn guncandin, destpê kir û 
piştî du rojan karê berdewam û cih 
bi cihkirina erkên wê, pilînomê roja 
l'ê Tebaxa 2012 ; an, dawî bi karê 
xwe anî. 

Di destpêka basa pilînomê de birêz 
"Mistefa Hicrî" Sekreterê Giştî yê 
PDK îranê, rapora "Komîteya 
Amadekarî a Kongireya 15" a PDK 
îranê li ser birêveçûn û dawîhatina 
konferansên "Komîteyên Partiyê" li 
welatên cur bi cur pêşkêş kir û 
akama wan konferansan bi pilînomê 
ragihand. 

Di birrgeyek din a karê pilînomê de 
sercem pêşniyaz û biryarên 


"Komîteya Amadekarî a Kongireya 
15" di pêwendî li gel çawanî û 
awayê birêveçûna konferansên din 
ên sazî û organên partiyê ku berê ji 
aliyê Deftera Siyasî ve hatibû şirove 
û pesendkirin ket ber bas, û ra û 
boçûnên beşdarên pilînomê jêre hat 
wergirtin. 

Piştî basek têr û tesel û beşdariya 
çalakane a amadebûyên pilînomê di 
basên pêwendîdar de metod û 
şêwazên guncaw ji bo birêveçûna 
konferansan destnîşan kir û biryara 
dawî ji vê yekê re hat standin. 

Beşek din a karê pilînomê û di 
çarçoveya hêlên giştî ên siyaseta 
partiyê de bas ji şîweya çawaniya 
alîkarî û pêwendiyên PDK îranê li 
gel partî û saziyên opozîsyona Îranî 
û aliyên siyasî ên Kurdistana îranê 
hat kirin. 

Pilînomê di wî warî de rê û cihên 
hewce pêşkêşkirin û bernameya 
pêşniyarî a Deftera Siyasî di vê 
pêwendiyê de pesend kir. 

Di dirêjahiya basên pilînomê de, 
çawaniya pêwendiyên navbera partî 
û ew hevalên ku nêzîk 6 salan e ji 
PDK îranê cuda bûne ket ber bas û 
piştî şirovekirirna rewşa deverê û 


hewcehiya hewlidan ji yekrêziya 
hêzên siyasî ên Kurd li Kurdistana 
îranê re, pilînom gihîşt vê akamê ku 
tevî bêakambûna gişt hewlên 
rêberiya partiyê bi armanca 
bidestxistina yekrêzî û nehiştina 
astengan li ser riya gihîştin bi vê 
armancê, bo carek din jî di pêxema 
berjewendiya giştî a tevgera Kurd 
de, di riya vekirina deriyê diyalogê li 
gel wan hevalan gavek din jî bavêje, 
bi vê hêviyê ku gava han rewşek 
baştir bo ji hevtêgihîştinê û derfetek 
guncaw ji nehiştina asteniyan pêk 
bîne. 

Di vê pêwendiyê de pilînom hêvîdar 
û çavnihêr e ku hevalên berê jî, vê 


gava PDK îranê bi niyet pakî 
werbigrin û pêşwaziyê lê bikin û ji 
serkevtina wê hewlê re, gavên bicih 
hilînin. 


Pilînomê piştî bas û biryardan li ser 
mijarên ku di destûra kar de bûn, 
piştînîvroya roja Çarşemî berwar 
l'ê Tebaxa 2012'an dawî bi karê 
xwe anî. 

Partiya Demokrat a Kurdistana 
îranê 

Deftera Siyasî 
2'ê Tebaxa 2012'an 


PDK Iranê: Bila Kurdên Sûriyê yekrêziyê weke hewcehiyek 

haşanekirî bo gihîştin bi azadiyê binêrin 



Deftera Siyasî a PDK îranê di daxuyaniyekê 
de rewşa niha a Sûriyê ji Kurdên wê parçeya 
Kurdistanê re bi derfetek dîrokî da zanîn. 


Deqa daxuyaniyê bi vî awayî ye: 

Xûşk û birayên hêja! 

Keç û xortên netewa Kurd! 

Pêtirî 16 mehan berxwedanî, cangorîtî û 


qehremaniya xelkê wêrek û 
azadîxwaz yên Sûriyê li dijî 
desthilata nedemokratîk a Beşar 
Esed, tevî kuştina hovane a xelkê 
ji aliyê hêzên rejîmê ve, pêpikên 
rejîma Beis a Sûriyê xistine 
lerizînê û hêviyên serkevtina 
yekcarî ji xelkê Sûriyê re pêtir 
kiriye. 

Diyare eva jî ji azadîxwazên 
deverê re bûye cihê keyfxweşiyê 
û berdewamiya pêvajoya 
ramalîna dîktatoran û têkşikana 
pîlanên dostên dîktatoriyê, li dijî 
serhildana xelkê. 

Wuha rewşek di Sûriyê de xincî 
nêzîkbûna giştî a xelkê wî welatî 
ji azadî û gihîştin bi armancê, 
derfetek dîrokî jî ji xûşk û 
birayên me ên Kurd li wî welatî 


de pêkanîye ji bo ku li bajar û 
deverên Kurdistanê bibê hebûna 
hêzên tepeserkar ên rejîma Beşar 
Esed nefesên azadiyê hilkêşin. 
Rewşa han ji Kurdên Sûriyê re ku 
heya niha rejîma Beis ne tenê 
Kurd weke netewe nas nekiriye, 
belkî mafên hevwelatîbûnê jî bi 
wan nedaye, derfetek girîng û 
pirr buha ye. 

Lewma PDK îranê tevî nîşandana 
keyfxweşiya xwe ji pêşhatina 
derfeta han ji bo xûşk û birayên 
me ên Kurd li Sûriyê, hêvî dike 
ku Kurd bi hêjayî û hişyariyek 
tewaw ji wê fersendê mifahê 
bistînin. Ji bo mebesta han jî dive 
yekrêzî û yekdengiya xwe weke 
hewcehiyek haşanekirî ji 


serkevtin û gihîştin bi azadiyê 
binêrin. 

Her di vê pêwendiyê de, di cih 
de ye ku hêza berevankar û 
xelkê Sûriyê ku di pêxema 
pêkanîna derfeta han bi giştî 
gorî dane û kedek zêde dîtine, 
hest bi wan zulm û siteman jî 
bikin ku ber bi rûyê xûşk û 
birayên wan ên Kurd di wî 
welatî de bûne, rê nedin ku piştî 
hiloşîna desthilata Beşar Esed jî, 
netewa Kurd li Sûriyê cardin 
berbi rûyê wan bêmafiyan bihê 
kirin. 

Partiya Demokrat A 
Kurdistana îranê 
Deftera Siyasî 
25'ê Tîrmeha 2012’an 


Talibanê li Tehranê nûneratiya xwe vekir 


Barpirsiyarên Efxanî û Rojavayî 
eşkere kirin ku îranê rê dayê 
Talibana Efxanistanê ku nûneratiya 
xwe li bajarê Zahidanê veke. 

Ev kiryara rejîma Tehranê bersivek e 
li hember vajokirina payma hevkariya 
demdirêj di navbera Efxanistan û 
Amerîkayê de. Rojnameya Wall street 


Jornalê ragehand ku Komara Îslamî dixwaze 
mûşekên pêşketî bixe xizmeta îslamiyên 
binajoxwaz li Efxanistanê. 

Armanca Tehranê ji vê kiryarê ew e ku li egera 
êrîşa Îsraîl û Amerîkayê de bo ser nawendên 
Etomî ên îranê de, operasiyonên tolhildanê li dijî 
hêzên rojavayî li Efxanistanê de encam bide. 

Mistefa Hicrî: 

"Opozîsyona kurdî xwedî kêmasî ye, lê ji opozîsyona 

xurttir e" 



Hevpeyvîn: Azad Kurdî 

Sekreterê Giştîyê Partiya 
Demokrat a Kurdistana îranê, 
Mistefa Hicrî, ji navenda 
Polîtburoya vê partiya Rojhilatê 
Kurdistanê ji bo rojnameya 
Rûdawê axivî. Hicrî pirsên derbarê 
mijarên cûrbicûr ên rojeva xebata 
Rojhilatê Kurdistanê bersivandin. 

'Niha proseya 
jinavçûna 
hikûmeta Esed 
destpêkiriye' 

Wisa dixuye ku egera rûxandina 
hikûmeta Sûriyê gellekî xurt e, lê 
îran bi taybet û Rûsya û Çîn jî pê 
re, hewlan didin ku Beşar Esed li 
ser desthilatê bihêlin. Bi nerîna 
we rikeberiya navbera van sê 
welatan û rojava û welatên erebî 
ji aliyekî din berbi çi pêvajoyekê 
diçe? 

Sedemek sereke ya jinavçûna 
hikûmetên dîktator ev e ku valahî û 
nakokî dikeve hundirê hêzên qirker 
û pişta xwe didin hikûmeta 
desthilatdar û tevlî refên gel bibin. 

Di van du salên borî de ev nîşane ji 
hêza serkutker a Beşar Esed tê dîtin 
û roj li pey roj xurttir dibe. Heta di 
yek, du mehên borî de çend 
fermanderên bilind ên leşkerî ku 
xwedî desthilat bûn û ji kesên nêzîkî 
Beşar Esed bûn, dev ji piştevaniya vê 
hikûmetê berdan. Ji aliyekî din ve jî, 
ligel ku Rojava derfetek zêde dan 
Rûsya û Beşar Esed, ji bo ku dawî li 
kuştina xelkê sivîl û nerazî bînin, lê 
Esed qirkirina sivîl û 
xwepêşanderan dom kir û dike. Ji 
ber vê yekê zextên mezin ketin ser 
Rûsya û Çînê ku bi civaka 
navdewletî re hevdeng bibin û zext û 
zorê bixin ser rejîma Esed. Têkbirina 
projeya aştiyê ya Kofî Annan ji aliyê 
Beşar Esed ve di vê bareyê de pirr bi 
bandor bû. Loma em dikarin bêjin 
niha proseya jinavçûna vê hikûmetê 
destpêkiriye û eger rewş wiha dom 
bike, di demek kin de ew hikûmet 
dirûxe. 

Pirr car behsa alîkarî û 
destwerdana hêzên leşkerî yên 
îranê di qirkirina xelkê nerazî û 
sivîl ê Sûriyê de tê kirin. Sedem çi 
ne ku Komara Îslamî wiha xurt 
piştgiriya rejîma Beşar Esed dike? 
Gelo belge destê we hene ji bo vê 
yekê? 

Bi neman û tinebûna hikûmeta 
Beşar Esed: 

-Rejîma Komara Îslamî tekane 
hikûmeta dostê xwe ya Ereb ji dest 
dide. 

-Nikare bi asanî Sûriyê mîna pirekê 
bikar bîne ji bo gihandina çek û 
alîkariyan bo Hizbullaha Libnan û 
grûpên din ên dostê xwe. 

-Nifûz û piştevaniya îranê li herêmê 


seranserî 

lawaz dibe, ji ber ku hevkêşe 
(balans) di wê deverê de bi zerara 
Komara Îslamî tên guhertin. 

Loma Komara îslamê bi hemû awayî 
alîkariyê dide hikûmeta Sûriyê. Ew 
hevkarî evqas zêde û eşkere ne ku 
gumana kesî ji vê çendê nemaye ku 
pêdivî bi belgeyan hebe. îran bi xwe 
red nake ku alîkariyê dide hikûmeta 
Sûriyê. Salek berî niha, fermanderê 
Supaha Quds Qasim Suleymanî, 
ragehand ku Komara Îslamî li Sûriyê 
gotina yekem dike û ti kes ji 
berpirsyarên sûrî li ser vê gotinê 
mikur nehatin û red nekirin. Ev 
gotin nimûneyek ji belgeyan e. 

Bi baweriya we piştî rûxandina 
hikûmeta Sûriyê, wê guherîn li 
îranê jî pêk bên? Hûn siberoja 
îranê çawa dibînin? 

Mîna min berê jî behs kir, rûxandina 
rejîma Sûriyê dibe sedem ku 
guhertin di hevkêşeyên siyasî de li 
herêmê di asta navdewletî de pêk 
were û ev pêvajo bi zerara Komara 
Îslamî temam dibe. Loma 
hilweşandina wê hikûmetê dikare bi 
bandor be ji bo qels û lawazkirina 
pêgeha Komara Îslamî ji aliyekî û 
bihêzkirin û hêvîdarbûna xelkê 
nerazî yê îranê ku bi şiyana xwe 
desthilata Komara Îslamî li îranê 
biruxînin. 

'Hikûmetên 
Rojava behsa 
guhertina rejîma 
îranê ligel 
opozîsyonê nakin' 

Vê dawiyê we serdana Amerîka û 
Brîtanyayê kir. Hûn bi fermî 
hatibûn vexwendin? Gelo planek 
Rojava ji bo sîstema dahatû ya 
îranê heye? 

Heta niha hikûmetên Rojava bi giştî 
bawer in ku bi gotûbêj, zext û 
ambargoyan li dijî îranê di warê 
siyasî û aborî de dikarin îranê neçar 
bikin ku dest ji meyandina 
Uraniyûmê berde û bi kiryar jî li ser 
vê planê dixebitin. Loma heya niha 
bi ciddî behsa guhertina piştî rejîma 
îranê nakin, an aliyê kêm ligel me 
wek hêzên opozîsyonê behs nakin. 

Çi plan û stratejiya PDKÎ heye ji bo 
pêşeroja siyasî ya îranê, bi taybet 
bo bidestveanîna mafên neteweyî 
yên gelê kurd li vî welatî? 

Li pey kongreya 13. ya partiya me, 
dirûmşa siyasî ya me bo dahatûya 
îranê pêkanîna îranek demokratîk a 
federal e ku di wê çarçoveyê de 
hemû netewe û yek ji wan Kurd 
dibin xwedî hikûmetên otonom û bi 
awayekî xweser karûbarên navçeyên 
xwe rêve bibin û li gor qanûna 
bingehîn a demokratîk di desthilata 
navendî ya îranê de jî beşdar bin. 

Ji wê demê pê de em li ser vê 


bernameyê kar dikin ligel dost û 
hevpeymanên xwe ku hevalbendiya 
me pêkhatiye ji yekîtî û 
hevalbendiyek di navbera beşek 
berçav a partî û saziyên neteweyên 
îranê de bi navê 'Kongreya 
Neteweyên îrana FederaT. 

'Ji bo rûxandina 
Komara Îslamî, 
hevgirtina 
opozîsyona îranê 
xala sereke ye' 

Gellekî behsa êrîşa leşkerî bo ser 
îranê tê kirin. Li gor we îran bi 
êrîşa leşkerî wê birûxe yan bi 
rêya şoreş û serhildana 
navxweyî mîna raperînên ku di 
bihara erebî de pêk hatin? 

Ji bo rûxandina Komara Îslamî, 
hevgirtina opozîsyona îranê û 
xebata hemû aliyan li dijî rejîmê 
xala sereke ye, lê pêwîstî bi alîkarî 
û piştevaniya hêzên biyanî bo 
serkeftina wê xebatê heye û pêdivî 
ye ev du bername bi hev re pêşde 
herin. 

Niha rewşa hêzên kurdî yên 
Rojhilatê Kurdistanê di asta 
opozîsyonê de çawa ye? 

Giranî û qursiya hêzên opozîsyona 
kurdî bi berhevdan ligel opozîsyona 
giştî bi tevahî xuya û berçav e, lê ew 
ne bi vê wateyê ye ku opozîsyona 
kurdî di rewşek dilxwaz û baş de 
ye. Di vê bareyê de kêmasî gellek 
hene û rewş ne cihê razîbûnê ye, 
opozîsyona kurdî di vê qonaxê de 
dikarî ji vêya ku heye yekgirtîtir û 
bihêztir be. 

Wisa tê xuyakirin ku hêzên 
neteweperest ên îranî li hemberî 
xwestek û daxwazên siyasî yên 
Kurdan û neteweyên din ên 
îranê bê bal in û naxwazin 
modelek federal hebe li wî 
welatî. Gelo di dawî de ewê bi 
çespandina mafên neteweyî di 
sîstemek federal de razî bibin? 
Hûn dahatû çawa dibînin? 

Rastî ev e ku ti yek ji gelên tirk, 
faris û ereb ne ewqas demokrat in 
ku desthilata xwe ya dehan û sedan 
salî ya zordar bi ser Kurd û 


neteweyên din yên stemlêkirî re 
parve bikin. Loma tişta ku di vê 
navberê de pêvajoyê yekalî dike ji 
aliyekî yekîtî û hêza Kurdan bi xwe 
ye û ji aliyekî din jî guhertinên 
navnetewî û herêmî ne. Lewra di 
dema niha de hevgirtin û xurtbûna 
Kurdan bi giştî, û li her parçeyekî jî 
bi taybet, bêhtir ji her çaxekî giring 
û çarenûssaz e. 

Heyamê çend salan dibe ku partî 
û rêxistinên Rojhilatê Kurdistanê 
hewla pêkanîna eniya hevbeş a 
Kurdistanî didin, lê heta niha ti 
encameke pozîtîv jê derneketiye. 
Asteng û pirsgirêk çi ne? 

Li gor min astenga sereke li ser 
pêkhatina eniya yekgirtî di navbera 
opozîsyona Kurdên îranê de 
vedigere ji bo wan perçebûnan ku 
di dema 5-6 salên borî de di nav 
hêzên serekî yên opozîsyona kurdî 
de qewimîne û hilgirtin û 
lixwekirina navê partiya dayîk û 
eslî ji aliyê wan aliyan ku 
veqetiyane. Dirûşm gotin ji bo 
pêdivîbûna yekîtiyê ji aliyekê û 
pêkanîna astengan li ser rêya 
çêkirina eniya hevgirtî du tishtên ne 
guncaw in, loma heta niha encamek 
pozîtîv ji wan hewildanan 
derneketiye. 

We ragehand ku hûn amade ne 
ligel aliyê hemberî xwe, ku 6 sal 
berî niha ji PDKÎ veqetiyan, 
gotûbêjan bikin bo çareserkirina 
pirsgirêkên di navbera we de û 
herwiha daxwaza we ji bo 
vegeriyana wan bo nav PDKÎ. 

Hûn niha jî amade ne li ser 
daxwaz û biryara xwe? 

Me hevalên ji PDKÎ veqetiyabûn 
vexwendin, daku tevlî partiyê bibin 
û em hev bigirin û hemû bi hev re 
beşdarî kongreya 15. bibin ku bi 
zûyî tê lidarxistin û hemû biryarên 
kongreyê bipejirînin. Bi kêfxweşî 
hejmarek ji hevalan piştî wê 
bangewazê tevlî PDKÎ bûn, niha jî 
em li ser wê daxwaza xwe tekez 
dikin. Ji xeynî wê, em mijûlê 
amadekirina gelaleyekê ne ku piştî 
pejirandina wê em bikarin nêzîkî 
hevalên xwe bibin û bi awayekî rê 
bo gotûbêjan ligel hev vekin. 












Siyasi 


Borkana nerazîbûnê li 


/V 

re 



L i van çend mehên 

derbasbûyî de seqa û 
atmosfera aborî a îranê 
girêdayî rewşa siyasî, 

hevrîşê şok û berejanên metisîdar 
bûye. Ji ber ku siyasetên şerengîzane 
û fitnegêrane ên rejîmê li asta 
navnetewî û afirandina kirîzan, bûne 
sedem ku civaka cîhanî hisar û 
baykotên tund û giran ên aborî bixe 
ser îranê daku neçar bi 
paşdekişyana ji çalakiyên navikî 
bike. Lê mixabin rejîm her li hêla 
ajawe û fitnegêrana xwe de dimeşe. 
Ew yek jî bûye sedem ku tesîr ji 
aboriya îranê, hawirde û hinarde û 
herweha daketina nirx û buhayê 
diravê wî welatî bike hilmsîna aborî 
jî weke diyardeyek tal xwe bide 
xuyandin. 

Li doma vê pêvajoyê de kêmiya 
mewadên xwarinê li welat de gihaye 
kopika xwe û bona pêşgirtin ji kêmî 
û giraniya kalayan, take rê ew e ku 
hawirdeya welat bê zêde kirin, lê ew 
yek jî ji ber astengiya sêstema bankî 
bi îranê re her roj xerabtir dibe. Asta 
dahata giştî a welat ku piranî ji ber 
firoşa neftê ye daketiye, gelek ji 
fabrîka û kargehên berhemanînê 
hatine daxistin yan li sînorê 
daxistinê de ne û ...htd. Her bi vê 
sedemê jî pêka serhejmarîiyan, li vê 
midehê de zêdeyî yek milyon karker 
li ser sînorê bêkarmanê de mane. 

Giranî, hejarî, bêkarî û kirîza ku 
îran bi tewahî dagirtiye, tesîr ji 
jiyana rojane a xelkê bi taybetî texa 
hejar û kêmdahat kiriye û ger wusa 
biçe pêş, vê tirajîdiyek mirovî 
biafire. Lê eva jî hêj nebûye sedem 
ku hêj serê berpirs û karbidestên 
rejîmê ji selûnê bikewe û ji vê xewa 
giran hişyar bin û fikrekê ji halê 
xelkê û çarenivîsa wan bikin, ji ber 
ku tu car xelk û qedera wan ji rejîmê 
re girîng nebûye û tenê parastina 


de ye 

desthilata serberedayî a wan li serweyî 
her tiştî bûye, loma jî bi vê rewşê re ber 
bi rû ne. Rewşek ku tesîrgirtî ji bayokt û 
hisarên aborî ên navnetewî li hember 
siyasetşn rejîmê li dijî îranê ye, lê 
berpirsiyarên rejîmê berdewam haşa û 
înkara bandora wan li ser aboriya îranê 
dikin. 

Kirîz û rewşa serdest bi taybetî kirîza 
Mirîşkê li îranê diselimîne ku tehrîman 
karê xwe kiriye û ger pêvajoya han 
bidome, wê hêj bitesîrtir be. Loma 
berpirsên rejîmê piştî banga Xamineyî li 
dor "aboriya berxwedanê", (ku daxwaz 
kir xelik berxwe bidin û vê kawdanê 
derbas bikin), tirîbonên fermî, mînberên 
mizgevtan, zanko û ... besîc kirine daku 
xelkê aram rabigrin û xwe ji hêrsa 
pengurî a wan biparêzin. Bêşik yekem 
çirûska vê nerazîbûn û hêrsê jî, li bajarê 
Nîşabor a îranê de hat xistin ku 
neraziyan, berpirsiyarên rejîmê bi 
sebebkarê vê rewşê û bextreşiya xwe 
dan zanîn. Çirûskek ku bûye kabûsek bo 
rejîmê û renge li seranserî îranê de bê 
lêdan. Çirûskek ku armanca tehrîman 
misoger dike. Ji ber ku ger heya niha tenê 
cudabîr û neyarên siyasî li qada xebata 
dijî rejîmê de bûn, vê carê neraziyên 
aborî jî pêre zêde dibin. Pêvajoyek ku 
rayedarên rejîmê û li serweyî hemûyan 
de Xamineyî pirr nîgeran kiriye, loma ji 
her metodekê bona ragirtin û pêşîgirtina 
ji vê serîhildana xelkê û borkana 
nerazîbûnê digrin û bi soz û derewan 
dixwazin xelkê bixapînin, ji hêla din ve jî 
çavsoriyan dikin, gefan ji xelkê dixwen û 
herweha bi kar û siyasetên qirêje xwe jî, 
kirîza heyî kûrtir û bidomînin. 

Serbarê vana, wekî xuya rejîma îranê 
ders û şîret ji pêvajoya hiloşîna 
dîktatoran negirtiye û hêj jî bi hest û şiûr 
û têgihîştina xelkê îranê dilîze û wusan 
difikire ku bi pilan, lîstok û siyasetên xwe 
dê bikare heya dawiyê tav û roja 
heqîqetê li pişt 'ewran rabigre û îdeaya 
vala ya xwe ku rêberê bisilmanên cîhanê 
ye berdewam bike. 

Lê bo haydariya we rêberên nemirov û 
tarîperest, heta xelkê îranê we bi nûnerê 
xwe nizanin, vêca çi bigîje bi bisilmanên 
cîhanê! Êdî tasika sebra wan lêwrêj bûye 
û xwe ji bo çarenivîsek tal ji were berhev 
dikin. Ji ber ku îro Nîşabor bû, sibe vê 
hemû îran be û ew borkana hiloçîner û 
bihêz hinde nemaye ku serî hilde û 
dawiyê bi temenê dîktatoriya rejême 
bîne. 

Niqurçk 


Mehmûd bêt an Kirso? Bila 
bêt her yek in!!! 




Ceifer Mubeşirniya 

Kesên direwîn û bêşerm 
li kurdiya resen de bi 
şîrê helal nexwarî tên 
hesibandin û jêre 
dibêjin: Rivî ye çûye 
kewilê mirovan de, lê ji 
bo Mehmûd gerek bêjin, 
Rivî ye çûye kewilê 
meymûnê de. 

Ji ber ku tu fehmek ji 
mirovahiyê negirtiye. 


Mehmûdê çavhûr, 
dema çavên xwe didanê 
ser hev, xwe nizane 
derdora wî çi heye, 
axaftinan dike ku 
berevajî gişt rê û cihên 
mirovahî û pirensîpên 
navnetewî û nemaze 
siyasetên rejîma xwe ye 

jî- 


Mehmûd got: Ezê 
nirxa Tûmen li hember 
Dolar de mîna berê lê 
bikim, yanî Mehmûd wê 
Dolarek 2000 Tûmenî, 
bike bi 1000 Tûmen. 

Lê Tenê 12 demjimêr 
biser axaftina wî re 
derbas nebibûn ku 
Dolar di bazarên îranê 
de ku du hemberî nirxa 
2 salan berî niha bû, 18 
tûmenên din jî pêwe 


zêde bû û her dolar ji 2000’ tûmenî 
derbas bû. 

Başe Mehmûd, ma te nebihîstiye ku 
ziman bisekine ser silamet e!! 

Tu dê bo wan axaftinan bikî? kê tu 
neçar kiribûy ku basa bazara Dolar di 
îranê de bikî? Bizna mamê xwe, xwe 
birêvebirî bi gotin nine, bi kar û xebat e, 
xwe carên caran nine ku direwên we 
heyamek bi ser de derbas bibin û ji bîra 
xelkê herin, ger caran we digot emê wuha 
bikin û hiniran bikin, xelik dixapiya, lê 
mal kimbax dema ku tenê piştî 12 
demjimêran nirxandin, analîz û şekir 
şikandinan, virên te eşkere dibin û rewşa 
ku tu dixwazî baş bikî xirabtir dikî, çima 
tu destekî xwe nadî ber dewê xwe û yê 
din jî nadî ber .... xwe, ku ne bêtûne 
baxivî, ne jî zirtan berdî û bêhna wê 
dunyayê dabigre!! 

Lê, ez bawerim her weke min gotî, 
Mehmûd Kirso riviye di kewilê Meymûnê 
de, tiştekê ji xwe hesiyaye, lewma rojek 
piştî wê bêhnberdanê, Kirso rabû tiştek 
got ku hinek aqil têde dixuya, wî got: 

Nabe em bigîjin qonaxekê ku dema me 
çavên xwe vekirin, em bibînin ku gişt 
dever li dijî me ye! 

Kirso bila vê yekê jî ji te re bibêjim ku 
heya te aqil naskir, te dem derbas kir. 
Başe tu wê jî nizanî ku gişt dever li dijî 
we ye? Ka navê erdekê xwedê bîne ku 
cihê beşeran be û li dijî we nebe. 

Beisa Sûriye, Hizbullaha Lubnanê, 
cîhada Îslamî, Elqaîde? îro tenê hûn 
navên wan cihan tînin. Carek jî ji xelkê 
xwe binêrin ku berevajî xwasta we ku 
biqîrînin Sûriye, Xezze û Lubnan, 
diqîrînin Mirîşk, Piyaz û Pincar. 

Vêca ji Mehmûd Kirso negrin hevalên 
"Niqurçkê”, dema mirov karekê 
diherimîne, fikrê lê dike ka çilê bike, lê 
dema ku Mehmûd fikrê ji karekê dike 
diherimîne. Ez yezdanê mezin dikim, 
hemû dinya bêje min wusan nine, ezê 
bêjim ew Mehmûde, seranbin ji dayîk 
bûye. 































Siyasl _ 

Li Roj ava roj hilat 



Ebdula Hicab 

B ûyerên ku li Sûriyê 

diqewimin û tengasiya ku 
rêjîma Beşar Esed ketî nav, 
derfet ji bo gelê Kurd li 

Rojavayê Kurdistanê pêk anî ku li 
beşek ji cografiya xwe kontrola siyasî 
û ya birêveberiyê bigre destê xwe. 
Destbiser de girtina desthilatê li hin 
bajarên weke Efrîn, Amûdê, Dêrika 
Hemko, Serê Kaniyê, Kobanê û hin 
gund û bajarokên din ji bo gelê Kurd 
bi giştî û Kurdên Rojavayê 
Kurdistanê serkevtinek mezin bû. 
Dilxweşiya hê mezintir ev bû ku ev 
serkevtina mezin bi awayek 
şaristanî, dûr ji tundutîjî û bi riya 
serhildana medenî ve bi dest ket. 

Piştî wê serkevtinê, her du eniyên 
siyasiye Kurd li Rojavaya Kuridstanê, 
Encumena Niştîmanî ya Kurd li 
Sûriyê (ENKS) û Encumena Gel ya 
Rojavayê Kurdistanê bi pêşengiya 
Partiya Yêkîtiya Demokratîk (PYD) li 
ser banga serokê Herêma 
Kurdistanê, rêzdar Mesûd Barzanî li 
hev hatin ku hevbendiyek neteweyî 
ava bikin û di bin siya wê hevbendiyê 
de bi hev re tev bigerin. Encama wê 
lihevhatinê bû damezirandina 
Desteya Kurdî ya Bilind (DKB) ku ji 
10 kesan (ji her alî 5 kes) pêk tê. 

Yek ji aliyên pêkhînerê DKB, 
hevbendiya ENKS ji çendîn partî û 
rêkxistinên siyasiye Kurdî pêk tê ku 
pêwendiyên germ bi Partî Demokratî 
Kurdistan û heya qederkê jî bi Yêkîtî 
Niştîmanî re hene. Hin ji wan 
partiyan li aliyê manewî ve, girêdayî 
tevgera Kurd li Başûrê Kurdistanê û 
bi taybet PDKê ne. Lê her yek ji wan 
xwediyê programa xwe ya xweser e, 
û tenê aliyê wan yê hevbeş pilana 
wan ji bo çareser kirina pirsa Kurd li 
Rojavayê Kurdistanê û Sûriyê ye ku 
heya qederekê dişibe wê modela 
siyasî ku îrorojê li Başûrê Kurdistanê 
ava bûye. 

Encumena Gel damezirawek 
nûavabûyî ye ku PYD'ê di pêvajoya 
xwebirêkxistin kirina piştî 
serhildana gelên Sûriyê li dijî rêjîma 
Beis ava kir. PYD di warê îdeolojîkî 
ve girêdayê rêbaza îdeolojîke Partiya 
Karkerên Kurdistan (PKK) ye û 
serokê PKK, Abdullah Öcalan wekî 
rêberê xwe dihesibîne. Modela 
siyasiye li gor dilê PYD'ê, Xweseriya 
Demokratîk e ku dixwaze li her 
devera ku Kurd lê dijîn bi xwe, xwe 
birêve bibin bêy ku wê modela 
birêveberiyê bi yek ji şêweyên 
kilasîke çareser kirina pirsên 
neteweyî, weke Otonomî, Federalîzm 
an serxwebûnê ve girê bidin. 


Hevbendiya navbera ENKS û 
PYD'ê û piştre jî avakirina Desteya 
Kurdî ya Bilind ji aliyê gelê Kurd ve 
bi germî hate pêşwazî kirin. Bi 
awayekê ku piştî ragehandina vê 
hevbendiyê, piraniya tevgerên 
siyasiye Kurdî li Rojavayê 
Kurdistanê di bin siya DKB'ê de 
birêve diçin û aliyên siyasî bi pirr 
rengiyek siyasî û yekdengiyek 
neteweyî bi hev re tev digerin. Ji 
dilxweşiya Kurdan zêdetir, di raya 
giştî de û li asta navneteweyî jî wê 
hevbendiyê giraniyek taybet da 
tevgera Kurd û ew weke faktorek 
xwedî bandor di bûyerên pêşeroje 
Sûriyê de xiste rojevê. 

Di gel wan destkevtên bi nirx û 
pêşketinên ku gelê Kurd di eniya 
siyasî de heya niha bi dest xwe ve 
anî, hê zûye ku cejna serkevtina 
yekcariye gelê Kurd li Rojavayê 
Kurdistanê bê girtin. Ji aliyekê ve 
hê navenda giringe desthelatê anî 
Qamîşlo di destê rêjîma Esed de ye, 
li aliyek din ve carê kontrola xalên 
sînûr û navendên stratêjîke leşkerî 
di dest artêşa rêjîmê de maye. Bi wî 
awayî îhtimala vegera desthelata 
dîktator an guherîna Kurdistana 
ewle bo navenda şer û milmilaniya 
di navbera rêjîmê û dijberan de 
heye. 

Li aliyek din ve, metirsiya li ser 
tevgera Kurd li Rojavayê 
Kurdistanê bi tenê gef û hêrişên 
dereke ji aliyê rêjîmê û opozisyona 
tevlihev ve, an gefên destwerdana 
Turkiyê nîne. Ji xwe tirsa 
tolstandina rejîmê li gelê Kurd her 
tê û pitir kêmreng dibe, opozisyona 
Sûriyê ne di rewşek wisan de ye ku 
bikare ji Kurdan re bibe gef û ji bo 
Turkiyê jî ne musaide di rewşa 
niha de bikewe Sûriye û Rojavayê 
Kurdistanê (her çend Turkiye bi dil 
hez dike wî karî bike). Li asta 
Sûriyê, rêjîma Esed li Kurdistanê çi 
bingehek piştgiriyê nîne û tu Kurd 
li Sûriyê bi dil û heya serî li gel 
rêjîmê nabin. Opozisyona li derveyî 
hevbendiya Kurdî jî heya niha 
nekariye bala Kurdan bikêşe aliyê 
xwe ve. Heta danîna kesayetiyek 
Kurdîaxêv li serokatiya opozisyona 
Sûriyê ku bi piştewaniya Turkiyê 
hatiye ava kirin jî nekariye Kurdan 
bikêşe aliyê wê tevgerê ve. Kurdan 


li derveyî opozisyona Sûriyê, bi xwe sazî û 
rêkxistinên xwe yên neteweyî ava kirine û 
weke aliyek serbixwe di arîşeya navbera 
rêjîm û opozisyonê de tev digerin. Paniya 
Aşîl ya tevgera Kurd li Rojavaya 
Kurdistanê lerzokbûna hevbendiya 
neteweyî ye. 

Di gel helwêstên neteweyiye hemû alî û 
partiyên pêkhînerê hevbendiya netewiye 
nûavabûyî, hewlên bi nirxe serokê herêma 
Başûrê Kurdistanê cenabê Mesûd Barzanî 
û piştgiriya aktorê din yê serekeye tevgera 
Kurd li Rojavayê welat anî PKK li 
hevbendiya navbera partî u hêzên siyasiye 
Kurd, hê ev tirs heye ku hevbendiya 
pêkhatî bi astengiyan re rû bi rû be. 
Destwerdana hêz û aliyên xêrnexwaz û 
dijberên mafê Kurdan jî dikare wê 
hevbendiya nûavabûyî bi astengiyên 
cidîtir re rû bi rû bike. Ji wê bi der, 
helwêstên dûr ji berpirsayetiya neteweyî, 
daxuyaniyên tûj, nebûna kultûra 
demokrasî û bi hev re karkirinê dikare 
astengiyan zêde bike. Serbarî wan 
metirsiyan, xurtbûna rengên rêkxistinan, 
bilindtir ragirtina reng û sembolên 
rêkxistinî bi ser reng û sembolên neteweyî 
de, hildana duruşmên rêkxistinî û berz û 
ferz kirina rengê îdeolojîk bi ser reng û 
daxwazên neteweyî de û hildana 2 alên ji 
hev cuda dikare piştî derbasbûna şahiya 
serkevtinê, netifaqî û dijberiyên navxweyî 
re rê veke. 

DKB hê di destpêka karê xwe de ye, 
lewma xwediyê ezmûnek dewlemend ya 
deselatdarî û bi hevre karkirinê nîne. Di 
nava endamên Desteya Bilind de dijberî û 
nakokiyên berê hê bi yekcarî nehatine ji 
bîr kirin. Hesasiyetên li hember xurtbûna 
yek ji endamên Desteyê hê hene. Hêza 
parastinê ku nû ava dibe piranî li bin siya 
PYD û Encumena Gel de ye, lê aliyên din 
hewl didin ku ji bo parastina balansê 
hêzek cuda ji Yêkîneyên Parastinê yên 
girêdayî Encumena Gel ava bikin. Serbarî 
wan dijwariyan, siyaseta bi Erebkirina 
deverên Kurdî û cudakirina cografiya 
Rojavayê Kurdistanê bi ser 3 herêmên ji 
hev cuda de dikare bibe astengiya ser riya 
yêkîtiya tevgera Kurd li Rojavayê 
Kurdistanê. 

Lê astengî çi dibin bila bibin, asoya 
pêşeroja Rojavayê Kurdistanê sav e û tava 
azadiyê roj bi roj pitir şewq dide. Tevgera 
sivîle gelê Kurd û avakirina ezmûneke 
xwemalî ya deselata sivîl ku dikare 
valahiya piştî hiloşîna sîstema dîktator tije 

bike wê hêviyê zêdetir dike. Li kêleka 
wan pêşkevtinan, derswergirtin ji 
ezmûna Başûrê Kurdistanê, 
hevbendiya neteweyî ku ji Başûr û 
Bakûrê Kurdistanê re bo Rojavayê 
welat tê nîşandan û rewşa 
navneteweyî ji bo tevgera Kurd li 
Rojavayê Kurdistanê derfetek wusan 
aniye pêş ku bi pêşeroja xwe bi hêvî 
be. 

Destpêşxeriya sivîle tevgera Kurd û 
avakirina deselata xwemalî li 
deverên azad li gor pîvanên 
demokrasiyê û yasayên navneteweyî 
ye. 

Li ser cografiyayek xwedî dîrok û 
nasname, dema xelkê welat bi 
îradeya xwe deselatek xwemalî ya 
sîvîl û demokratîk ava bike, zehmet e 
ku cîhan li hember wê îradeyê 
derkeve. Renge xala herî xurte 
tevgera Kurd li Rojava ya Kurdistanê 
jî hema ev destpêşxeriya demokratîk 
be. Ji ber ku herêma Rojava ya 
Kurdistanê tenê devera rizgarkirî li 
Sûriyê ye ku li wir şer û wêranî çê 
nebû, anarşîzm bi ser neket û hêzên 
tundajoye paşvero nekarîn bingehê 
lê hava bikin. 

Ezmûna Rojava ne tenê ji bo gelê 
Kurd li wê beşa welat deriyekê ber bi 
roniyê ve vedike, belkû ji bo hemû 
Sûriyê dibe hêviyek nû. Ji ber ku 
hêzên Kurd dikarin hevbendiya ji bo 
ava kirina demokrasiyê xurttir bikin 
û li hember serîhildana tundajoyî û 
paşverotiyê bibin asteng. Ev hêz 
dikare ji bo pêşeroja Sûriyê, dabeş 
kirina deselatê û parastina 
hevsengiya di navbera komele û 
gurûpên cudaye welat de bibe 
palpişt. 

Di asta herêmî de jî avabûna 
deselatek xwemalî li herêma Rojava 
ya Kurdistanê dikare ji bo ava kirina 
pira di navbera gelan û welatan de 
bibe alîkar. Lê di heman demê de 
deselata nû ya Kurdî dikare dijberên 
demokrasiyê û mafê gelan jî 
biazirîne. Her ji niha ve dengê 
şerxwazî li Turkiye û îranê û li nava 
hin derdorên tundajoye Ereb li 
hember ezmûna sawa ya Kurdî li 
Rojavayê Kurdistanê bilind bûye. Li 
Turkiyê, ne tenê nejadperestên 
MHPyî, bigre derdorên qaşo 
demokrasîxwaz û pêşvero jî li 
hember hegerê avabûna deselatek 
Kurdî dengê nerazîbûnê bilind dikin. 

Derfet û astengî li ciyê xwe, eger di 
rewşa niha de Kurd bi xwe yekdeng 
bin û hevbendiya ku nû ava bûye 
biparêzin, bê guman wê niha û 
pêşerojê qazanc bikin. îro derfetek 
mezin li Rojavayê Kurdistanê bi dest 
ketiye. Baş bikaranîna wê derfetê ji 
aliyê hêzên Rojavayê Kurdistanê û 
xwedî derketin û parastina 
destkevtên nû ji aliyê hemû Kurdan 
ve erkek dîrokî ye. Êdî dem hatiye ku 
hemû Kurd, xwediyê çi meram û 
îdeolojiyê dibin bila bibin, girêdayî çi 
partî u rêbazên siyasî dibin bila 
bibin, lê hemû bi hev re yek deng û 
yekreng pişta hevbendiya nû ya 
Kurdî li Rojavayê welat bigirn û 
destkevtên ku bi dest hatî biparêzin 
û bikin bingeh bo pêngavên pêşerojê. 

Niha wê roj li Rojava hil tê. 

îran û kiryarên Terorîstî 



Şehab Xalidî 


P iştî wan teqînên bihêz yên 
roja 18'ê Tîrmehê li 
nawenda ewlehiya Netewî 
ya Sûriyê, ku têde wezîrê 

parastina rejîma Beşar Esed û 
cihgirê wî wezîrî, û wezîrê 
îstiabaraxtê .... canê xwe ji dest dan, 
çend teqînên din jî li herêmên 
curbicur ên îraqê de rû dan, û gellek 
kuştî û birîndar lê ketin. 

Derheq wan teqînan balyozê berê 
yê Sûriyê li îraqê de ku ji hikûmeta 
Beşar Esed cuda bûye, ragehand ku 
destê îran û Sûriyê di wan teqînên li 
îraqê de hebûye, jiber ku ew 
dixwazin ku bi wan teqînan bala bîr 
û raya giştî ya derve û navxwe 
vegerînin ser îraqê. 

Eva ku ew teqîn çende destê Sûriye 
û îranê têde hebûye, carê nehatiye 
selimandin, lê pêka vê rewşa ku niha 
îran û Sûriye têde dijîn, û li gorî 
sîstema deshilatê û hewildana wan ji 
bo domandina deshilatê û ji hemiyê 
girîngtir, li gorî pêşînr û rabihuriya 
ku rejîma îranê bi taybetî li warê kar 
û kiryarên terorîstî de heye, dûr 
nine ku destê rejîma îranê di wan 
teqînan de hebe, û bi wan teqînan 
armancên xwe ên siyasî bipêkin. 



Çend rojan berî niha jî li 
Bolxaristanê teqînek li wesayitekê 
de çê bû, ku li encam de pênc 
Îsraîliyan canê xwe ji dest da, û 
piştî vê teqînê gellek ji çavkaniyan 
tiliya tawanbariyê bo aliyê îranê 
dirêj kirin. 

Ew teqîn jî rast li salvegera 
teqandina nawenda Cihûyan li 
Boynis ayrisa Arjantînê di sala 
1994'ê de rû da. Li gorî zanyariyan 
û li gorî gotina polîsê Niyoyorkê 
eva di vî heyamî de neh kar û 
kiryarên terorîstî ên rejîma îranê 
yan hatine eşkerekirin, yan jî 
hatine bê bandorkirin. Sandî 
Taymzê jî roja 22'ê Tîrmehê 
ragehand ku dewleta Îsraîlê, 
endamên saziya îtilaati, û ewlehiya 
navxweyî (Şîn bit) şandine 
Londonê da ku canê sportvanên 
xwe biparêzin. 

Ji ber ku Îsraîlê tirs ji ducarîbûna 
tirajidiya Olempîka Monîxê heye. 


Di dema lîstikên olempîka 
Monîxê di sala 1972'an de 
yazde sportvanên Îranî li 
encama teqeya terorîstên 
Felestînî de canê xwe ji dest 
dan. 

Li gorî gotina polîsê 
Niyoyorkê Sipaha Pasdaran ji 
destpêka sala 2012'an pêde 
heya niha li neh pîlanên bi 
dijî îraniyên dijber û Cihûyan 
de dest hebûne, ku sê ji wan 
pîlanan li meha Çileya Paşîn, 
sê ji wan li meha Şibatê, û sê jî 
li meha Hezîranê de bûne, ku 
her hemû jî yan hatine 
eşkerekirin yan jî hatine bê 
bandorkirin. 

Di vê derheqê de 
şirovekarên beşa ewlehiya 
polîsê Niyoyorkê raporek 
amade kirin, û dane Royterzê, 
ku di vê raporê de 
hûrdekariyên du kiryarên 
terorîstî li Bankûkê û 


kiryarên din jî li Nîyo Dêhl, Tiflîs, Bakû, 
Qibris, û Kinyayê de eşkere kirin, polîsê 
Niyoyorkê dibêje ku îran û Hizbullahê dest 
di wan kiryarên terorîstî de hebûne. 

Berpirsyarên payeberz yên Amrîkayî 
ragehandine ku rejîma îranê gellek ji wan 
Ewropayiyên ku bûne misilman, bo aliyê 
xwe rakêşane û ji wan bona cîbicîkirina 
kiryarên xwe mifahê werdigire. 

Her weha niha bi sedan malbatên 
berpirsyarên payeberz yên rejîma îranê li 
Amrîka û Kanada de hene ku di gel 
balyozxaneya îranê li Kanada, û di gel beşa 
parastina berjewendiyên îranê li 
balyozxaneya Pakistan li Amrîka de 
hewkariyê dikin û zanyariyan didne wan. 

Di rastî de ya ku di warê pêkanîna alozî û 
tevdanîkariyan ji destê rejîma îranê bê, 
encam dide, da ku bikare bi vî awayî 
dirêjiyê bide deshilata xwe. Lê ya ku 
eşkere ye ew e ku ew hewildanên wan yên 
dûr ji exlaq, mirovatî, şer', û yasayê qet 
nikarin bo heta heta deshilata wan 
biparêzin, û derbazbûyiya dîktatorên 
herêm û cîhanê belgeya herî baş di vî warî 
deye. 



TtKPK 


Komara Islamî û Elqaîde bi cezayê nextî ê 
6 miiyard dolarî hatin mehkûm kirin 


Dozgerek Federal yê 
Niyoyorkê ragehand ku 
gurûpek ji paşmayî ên bûyera 
terorîstî a ll’ê Septamberê, 
mafê wergirtina 6 milyard 
dolaran weke xeramet ji 
darayî ên îran û Elqaîdê hene. 

Dozger Firank Mas, eşkere kir 
ku ji bilî 110 kesên mayî ji 
bûyerê, 47 malbat ji goriyên 
bûyerê bi taybetî jî malbata 
pîlotê balafira ku bi burca başûr 
a awahiya Tîcareta Cîhanî ketibû, 
dê qasek ji vî pereyî bistînin. 

Li meha destpêka 2012'an de 
dozgerê deferal ê Amerîkayê li 
hukmekê de ragihand ku êrîşa 
ll’ê Septamberê bi tenê karê 
Elqaîdeyê nebû, serbarê wê ku 
Talîbanan cih dabûne vê 
rêxistinê, Elî Xamineyî û kopal 
bidestên wî weke Hizbulaha 
Lubnanê jî li wê êrîşê de dest 
hebûn. 


Di doma gotina xwe de navbirî 
ragehand ku seba şêwaza mirina 
Osame Bin Laden û şerê Amerîkayê 
di gel rêxistina Talîbenê, darayî yên 
Komara Îslamî li derweyî welat seba 
beşdarî kirin di wê kiryara terorîstî 
de, dê bibe armanca tîma hiqûqî ya 
mayîyên bûyera llê Septamberê. 



Rojnameyeke Israîlî: 


Kurdistan gihîşt deryayê! 


Yek ji rojnameyên navdar ên Îsraîlê 
"Haaretz” nivîsand ku dibe ji ber 
pêşketinên dawî yên li Rojhilata 
Navîn de diqewimin, nexşeya 
herêmê ji nû ve were diyarkirin û 
diyar kir ku navenda wê jî 
Kurdistana "gihişt deryayê" ye. 

Di nivîsa ji aliyê Seroka Bernameya 
Kurdan a Zanîngeha Tel Avîvê Prof. 
Ofra Bengio ve hat nivîsandin de, hat 
gotin ku Kurdan li Rojavayê 
Kurdistanê di carekê de gelek tişt bi 
dest xistine. 

Di nivîsê de hat gotin ku Kurd êdî 
hatine astek wisa dikarin bi Şamê re 
bazareke baş bikin, ev yek jî pişta 
muxalefeta Sûriyeyê qahîm dike, 
peyamê dide Kurdên di nava sînorên 
Tirkiyeyê de û xwe nêzîkê Başûrê 
Kurdistanê dike. Bengio destnîşan 
kir ku dibe ev pêşketin, Kurdan 
bigihînin heta Deryaya Spî jî. 
s 

Bengio bi bîr xist ku sînorê 
Başûrê Kurdistanê yê bi 
Tirkiyeyê re 400 kîlometre ye û li 
vî sînorî 800 kîlometreyên din jî 


zêde bûn û destnîşan kir ku ew yek 
Enqere xistiye nava gumanan. 

Bengio bal kişand ku hikûmeta Tirk 
heta niha polîtîkayên ji bo 
lewazkirina PKK’ê dimeşandin, lê van 
polîtîkayan PKK’ê bihêztir kir û da 
zanîn ku Tevgera neteweyî ya Kurdan 
li her derê Kurdistanê xwe bi cih 
kiriye. 

Bengio ragihand ku Kurd dê sînorên 
hêzên di Şerê Yekem ê Cîhanê de 
danîn ji bîr bikin û ji bo van sînoran ji 
holê rabikin, dê vî şansê ketiye destê 
wan heta dawiyê bi kar bînin. 


RETZ 

Darvekirina zarokên jêr 18 
saliyê di îranê de 



Hêmin Kurdî 


ênihêrînek bi qanûna 

L bingehîn a Komara Îslamî 
ya îranê derdixe holê ku 
zarokên jêr 18 saliyê tên 
darvekirin û li gor zagonên 
vî welatî, temenê cezakirina zarokan, 
15 sal ji bo xortan û 9 sal ji bo keçan 
hatiye diyarîkirin. 


Eva di rewşekê de ye ku 
peymanname û konvansyonên 
navnetewey, îdamkirina kesên jêr 18 
saliyê hatiye qedexekirin, lê rejîma 
îranê li kêleka welatên Erebistana 
Seûdî, Pakistan û Sûdanê darvekirina 
kesên jêr temenê 18 saliyê didomînin 
û balê nadin peymannameyên mafê 
mirovan. 

Dezgeha bi nav Dad a îranê di salên 
dawî de û ji ber zextên navdewletî û 
protestobûna vê rejîmê di vê derbarê 
de, piştî mehkûmkirina zarokên jêr 
18 saliyê bi cezayê îdamê, despêkê 
wan li zîndanî dike û piştî gihîştina bi 
18 saliyê, darve dike. Rêxistina 
Neteweyên Yekgirtî di daxuyaniya 
dawî ya xwe de, bi fermî îran mîna 
biryarder û rêveber cezayê 
darvekirina zarokan di asta cîhanê de 
nas kir. 

Ji sala 1990'an heta 2009'an, 24 kes ji 
kesên jêr temen 18 saliyê li îranê 
hatine îdamkirin ku 11 kes ji wan di 
dema daliqandinê de hêna jêr 18 
saliyê bûne. Ligel ku RNY û gellekî 
komeleyên mafê mirovan li hundir û 
derve ji îran û dewletên din xwestine 
ku dest ji darvekirina zarokan berdin 
û vî karî nemeşînin. Lê ev hewildan 
heta niha bêencam bûne, tenê li hinek 
xalan rêvebirina biryara wan tê 
paşxistin. 


Çawaniya mehkemekirina kesên jêr 18 
saliyê 

Li gor gotina kesên ku cezayê han ji wan 
hatiye birrîn û temenê wan jêr 18 saliyê ye, 
hukmên wan demekê tên dayin ku nikarin 
agehdarê mafên xwe bin û berevaniyê ji 
xwe bikin û ne li ser encama wan îfadeyan 
difikirin ku pirr car bi zorî û ji aliyê 
Wezareta îtilaatê ve bi neçarî ji wan tê 
wergirtin. 

Ew nizanin ku ev îfade dikare bibe encama 
derkirina biryara darvekirinê li dijî wan. 
Hindek ji van zarokan ji dê û bavên xwe re 
gotine ku di bin îşkenceyan de hatine 
neçarkirin û bi derew îfade ji wan standine 
li ser mijara ku pê re hatine mehkûmkirin. 
Bo nimûne em dikarin behsa Atife Recewî 
Sehale bikin ku heyamekê berî niha ji aliyê 
hêzên parastinê ve hat binçavkirin, tûşî 
qemçîlêdanê hat û bi cezayê girtîgehê hat 
mehkûmkirin. Atife, demekê ku 16 salî bû, 
li ser şehadetdana cîranan di cihek giştî û li 
ber çavê xelkê hat darvekirin. 

Reaksiyonên sazî û rêxistinên 
navneteweyî 

Ligel daxuyaniyên dehan sazî, komele û 
rêxistinên mafê mirov û sivîl ên 
navneteweyî, Yekîtiya Ewrûpa bi cuda û 
Serokê Parlamena Ewrûpa ji îranê 
xwestine ku xwe ji darvekirina zarokan 
biparêzin, lê hemû sêwe daxwaz bêsûd 
bûne. Çalakvanên mafê mirov dibêjin ji sala 
2008'an pêde, nêzîk 107 girtiyên jêr 
temenê 18 saliyê li îranê benda rêveçûna 
biryara îdamê bûne. Ji sala 1980'an heta 
niha, li gor agahiyên saziyek parastina mafê 
mirov a navnteweyî, Komara Îslamî ya 
îranê berpirsyarê darvekirina ji sedî 73'ê 
zarokan bûye di asta cîhanê de. 


Di rapirsiyek Livînê de 

Qazî Mihemed wekî sembola netewî hat nasîn 


hat nasîn. 



Di rapirsiyekê kovara Livîn’ê de ku li ser tora 
Înternêtî a facebookê de, bi beşdariya pitir ji 
27 hezar kesan hat encam dayîn, Pêşewa Qazî 
Mihemed wekî remz û sembola netewa kurd 


Rapirsiya han ku di navbera 10 
serkirdeyên kurd de hatibû 
encamdan, Pêşewa Qazî 
Mihemed karî yekem deng bîne. 

Hêjayî gotinê ye ku li vê rapirsiyê 
de Mela Mistefayê nemir di 
pileya duhem û Selahedên Eyûbî 
ji di pileya sêyem de cî girtine. 

Dara Natiq 

Pêvjoya destbiserkirin, 
girtin û hepsîkirina cudahizr 
û azadîxwazên welatê me bi 
giştî û bitaybet tepeserkirin û 
qirkirina xelkê bêsûç yê Kurd 
û zext û givaşên ser 
çalakvanên siyasî û sivîl û 
fetisandina her cure dengekî 
azad û serbixwe di 
Kurdistanê de, ji aliyê saziyên 
ewlehî û tepeserkar yên 
rejîma azadîkuj a Komara 
Îslamî, weke siyaset û 
armanca bingehîn a vê rejîmê, 
bi mêtod û awayên cur bi cur 
herwisan didome. 

Rejîma melayan bitaybetî 
piştî meş û serhildana gelên 
azadîxwaz yê herêmê û 
hiloşîna yek li dîv yek a koşka 
dîktatoran û bi encam 
gehîştina îradeya 
mafxwazane a xelkê 
zulimjêkiriye wan welatan, li 
her derfetekê bo dirkandina 
seha nerazîbûna xwe bi dijî vê 
rejîmê mifahê werdigirin, 
rewş û zirûfek polîsî bi ser 
welêt û bitaybetî netewên 
bindest de piraktîze kiriye. 

Bi awayek ku pêka amarên 
tomar kirî di navenda amar a 
ajansa nûçegihaniya Kurdpa: 
tenê di heyva pûşper a îsal de, 
li herêmên kurdakincî yên 
îranê, 78 hevwelatiyên Kurd, 
ji aliyê hêzên nizamî û evlehî 
yên rejîmê ve, bi sûçên weke 
çalakiyên siyasî, ferhengî û 
mafê mirov, hatine destbiser 
kirin. Le heyamê zêdetir ji 
100 rojên borî de, nizîk bi 270 
sal zîndanî kirin di bin navê 
‘pirsa emniyetî’ bi ser zêdetir 
50’î hevwelativên Kurd re 


hatiye sepandin. 

Sepandina hikmê darvekirinê 
bi ser parek ji zîndaniyên siyasî 
û pêlên vê dawiyê yên îdaman bi 
hincetên têkdana tenahiya 
welêt, îşkencekirin û zirûfa aloz 
û nebaş a hepsiyên siyasî, 
nedana morexesiyê, qutkirina 
hevdîtina hepsiyan tevî 
malbatên xwe, riftara nebaş û 
kirêt a zîndaniyan li hember 
bendiyan de û bitaybetî 
girevgirtina vê dawiyê a babê 
mafê mirov yê Kurdistanê û 
sembol berxwedana nava 
çalereşên rejîmê, Mihemed Sidîq 
Kebûdwend, car din nigeranî û 
nerazîbûna raya giştî a cîhanê 
bidûv re bû. 

Civaka Navneteweyî û tev 
saziyên mafê mirov, serbarê 
şermezarkirina kiryarên dijî 
mirovî û bitaybetî zirûfa nebaş û 
wîjdanhejên a zîndaniyên siyasî 
di îranê de, daxwazkarê 
azadkirina tev zîndaniyên siyas 
û bitaybetî azadkirina 
Kebûdwend, sembol û hêmaya 
xweragirî a nava girtîgehên 
Komara Îslamî bûn. 

Bêşik rejîma dîktator û 
mirovkuj a Komara Îslamî, bi 
domandina siyaseta 
tepeserkirin, girtin û kuştina 
azadîxwazên welatê me, 
dixwaze rewşek bitirs di nava 
civakê de çê bike û bi wî awayî 
pêşî ji îradeya mafxwazane a 
gelên îranê bigre û bi xeyala 
xwe, pirîşkên meş û serhildanên 
herêmê ku dê rojekê pêsiya wan 
jî bigre, li xwe dûr bixin. 

Lê bi xweşî ve xelkê zulimjêkirî 
û azadîxwazên yê welatê me, di 
heyamê zêdetir ji sê dehikan li 
domandina siyaseta 
tepeserkirin û kuştina, dane 
eyankirinê ku bi berxwedan û 
îradeyek bilind û xebata 
berdewam a xwe, heya gihîştin 
bi azadî û hiloşîna Komara 
Îslamî û anîneserkar a 
hikûmetek gelî û demokratîk yê 
tekoşîna xwe bidomînin. 
























Civaki 


Agirî 


Xemokî (depression) 



Şine Dirudger 


X 


emokî yek ji nesaxiyên 
derûniye ku seba helçûn 
yan sedemên derekî yên 
taybet tûşî mirov dibe û 


herweha bi neman û jinavçûna 
sedemên wê, ew jî namîne. 
Xemokî yek ji nesaxiyên berbilav 
ên cîhanê ye.Nesaxiya xemokiyê 
taybet bi temenkê nine, belkî 
nesaxiyeke ku egera tûşbûnê di 
hemû temenên ciyawaz de heye, 
wate çi zarok, herzekar, genc û..., 
yan çi jin, çi mêr be. 

Vir de berî wê ku derbasî nav 
basa xwebibm, hewce ye 
ciyawaziyekê bixin navbera 
haletên ku mirov bi dirêjiya rojê 
pêre berbirû dibe, ku ew jî haleta 
xembarî û diltengiyê 
ye.Xembariya han ku piraniya 
xelkêbi awayek demkî pêve 
dinalînin, beşek ji jiyana mirovek 
asayî. Çûnkî girêdayî ye bi 
guhertin û bûyerên jiyana rojê ku 
derbaz dibe û namîne, lê ev 
xembarî û diltengiya ku di şeklê 
xemokiyê de derdikewe, bi 
tewahî derûn û cesteya mirov 
dadigre û gelek bi kêmîfakterên 
derekî dikarin bibin hokar û 


sedema kêmkirin yan jî jinavbirina 
nasaxiyê. 

Çendîn guhertin û nîşane di kesê 
xemok de çêdibin ku dikarin ji riya 
wan ve nesaxiyê destnîşan bikin. Ew 
nîşan û guhertin jî li gor cur û 
taybetmendiyên xemokî û her weha 
temen û sedemên tûşbûnê tên 
guhertin. Bo vê ku îsbat bihê kirin 
kesek tûşî nesaxiya xemokiyê bûye, 
dibe aliyê kêm 5 ji wan nîşanan di 
heyamê du heftiyande xwe derbixin 
ku ew jî pêkhatine ji: 

1: Di piraniya demên rojê bi xasmanî 
di êwarî û demên dawiya rojê de 
dilteng û bêhinçik in û giringiyê bi cil û 
bergên xwe nadin, di dema axaftinê de 
serê xwe bilind nakin û bi stûxwarî 
digel beranberê xwe dipeyvin. 

2:Hest bi xweşiyê di jiyana xwe de 
nakin û mifahê jê nastînin 
3:Xew yan razanek normal namîne, 
zûji xewê radibe, yan ji direng radizê. 
Lê di hindek haletên xemokiyê de kesê 
xemok gelek hej xewê dike û dirazê. 

4:Nemana heza xwarinê, wate gelek 
caran xwarinê kêm dike yan jî beravaj. 

5:Di piraniya haletên xemokiyê de 
kêşa kesê xemok bi awayek berçav 
kêm dibe yan beravajî 
6: Şiyan û hêza beşdarîkirin di bone û 
rê û resman de kêm dibe 
7:Hest bi mandîtî û şeqîbûnê dike, 
lewma herikîn jî kêm dibe 
8:Hestkirin bi sivikatî, bênirxî, 
bêhîvîtî û nebûna piştewaniyê. 

9:Xwe serkut dike û bawerî bi xwe 
namîne 

10:Mandîtî û bêzarbûn ji jiyanê û 
fikirîn ji mirin û xwekujiyê (di % 60 
haletên xemokiyê de bîr ji xwkujiyê 
têkirin û 15 heya % 20 wan ji bîrokeya 
xwkujiyê cî bi cî dikin. 


Peydabûna nexweşiya xemokiyê di 
encama komelek sedeman de çêdibe ku 
her yek ji wan sedeman çi bitenê û çi bi 
cuda, bandorê dixe ser berbilawbûna 
zêdetir ya nexweşiyê ku em dikarin bi 
destnîşankirina wan hokaran rê ji 
tûşbûnê bigrin yan çareseriya nesaxên 
xemokiyê bikin. 

l:Hokar û sedemên herî sereke ku 
heyderên tûşbûn bi xemokiyê ne bi wî 
awayîne; 

Sedemên derûnî û civakî: Mirov di 
jiyana xwe de bi awayek berdewam di gel 
rûdaw û bûyerên cur bi cur berbirû dibe. 
Weke ji destdana kes û karên xwe yên 
nêzîk, ji destdana serwet û samanê xwe, 
şer û awarebûn û ... ku dibine sedem 
mirov bikewe bin givaş û zextê û di 
encam de digel nexweşiya xemokiyê 
berbirû dibe. 

2:Regez: rêjeya tûşbûyên nexweşiya 
xemokiyê di regeza mê de du heya sê 
hemberî regeza nêr e. Bi taybet ew jinên 
ku xwedî zarok in, bileztir ji jinên din di 
gel nexweşiya xemokiyê berbirû dibin 

3:Tûşbûn bi nexweşiyên cesteyî: kesên 
ku nexweşiyên demdirêj weke nexwşiyên 
dil û penceşêrê hene pitir dibine armanca 

nexweşiya xemokiyê 

4:Bikaranîna derman yan elkulê: 
kesên ku bi awayek berdewan 
dermanên nexweşiyên cesteyî bikar 
tînin û herweha ew kesên ku 
berdewam elkul û madeyên hişber 
bikar tînin tûşî nexweşiya xemokiyê 
dibin 

5:Kesatî: hatiye îsbatkirin ku 
piraniya kesatiyên weswas, Hîstirî û 
... dikewin bin gefa xemokiyê. 

Ev kesên ku digel nexweşiya 
xemokiyê berbirûne, bi xwe bi tenê û 
bi îradeye xwe nikarin di hember 
nexweşiyê de rawestin û çareseriya 
jêre bibnin, belkî bi derbasbûna 
midehekê ber bi xirabiyek zaftir 
diçin. Herçend nexweşiya han gelek 
giran û bi bandore, lê kesên ku di 
hizra çareseriyê de ne û hewlê jê re 
didin, dikarin bigehin encamek baş û 
ber bi başbûnê ve biçin. 

Xemokî dikare ji riya 
mifahwergirtin ji dermanên xemokî, 
şokên elektirîkê û çareseriyên derûnî 
bihê çareserkirin. Bi awayek giştî 
%80 kesên ku xemok in, bersivdanek 
baş û guncaw hene bo derman û 
çareseriyê û %50 ji wan jî di midehê 
kêmtir ji salekê de ber bi başiyê ve 
diçin yan bi tewahî baş dibin. 




D i dema şoreşa 

gelên îranê di sala 
1979'an de, jinan jî 


mil bi milê mêran 
beşdariyek berçav û 
çalakane di şoreşê de kirin 
ku encama wê jî herifîna 
rejîma paşatî û hatine 
serkara Komara Îslamî bû, lê 
piştî serkevtina şoreşê û 
vegeriyana Xumênî qonaxek 
nû ji meseleya jinan di 
civaka îranê de derkrt holê, 
ew jî hicaba bi zorî bû. Bi 
zorîkirina hicabê wateya 
destxistine nava kar û bar û 
jiyana taybetî û takekesî ye 
ku eva jî bi civaka azad re 
nateba ye. Komara Îslamî ji 
bo kiryarên tund û tûjiya 
derheq vê yekê her ji 
destpêkê ve heya niha 
hertim îdeolojiya îslamî, 


Hicaba bi zorî, bêrêziye bi jinan 


tîtalên sunetî û kevneşop weke mêtod bikar tîne. 

Ji ber vegeriyana yasayê ji bo şerîeta Îslamî û 
serdestiya îslama siyasî di îranê de, ew deskevtên ku 
jinan di serdemê rejîma paşatiyê de bidest xistibûn, ji 
dest dan. Her ji despêka bidest girtina desthilatê ji 
aliyê hakimên Komara Îslamî ve, gaziya azadiya 
derbirînê, rêkxistin û azadiya tevalî hat kirin, lê piştî 
midehek kurt ku rejîmê xîm û pêpikên deshilata xwe 
bihêz û qahîm kir, hemû soz û qerarên xwe ji bîr û 
binpê kirin û yekem dijberiya xwe digel jinan de, ji 
bizorî û neçarîkirina hicabê de da xuyandin. 

Bi dirêjahiya sê dehikên temenê Komara Îslamî, jinên 
îranê seba hicaba nebaş û gor dilê melayan û gelek 
tometên din, rapêçî girtîgehan hatine kirin û digel 
îşkence, destdirêjiyên cinsî, qamçî lêdan, kevirbaran û 
îdamê berbirû bûne. 

Niha îranê bûye girtîgehek tirsnak bo jin û 
azadîxwazan û jin bi tewahî hatine perawêz xistin. Lê 
serbarê van hemû ciyawazî û çewsandinan, jinên 
azadîxwaz bêdeng nebûne û bi awayên cur bi cur dest 



avêtine nerazîbûn û daxwaza 
mafên xwe dikin. Hicaba bizorî 
wateya veşartina kesatiya 
rastîn a jinan e li pişt kesatiya 
direwîn, ku di rastî de "Zahir 
perestî”a civakê digehîne. Bona 
zêdetir sepandina hicaba bi 
zorî û tirsandina jinan û 
herweha qebûlkirina wê ji aliyê 
jinan ve, di sala 1363'ê de bi 
pejrandina yasaya cezayên 
îslamî di Meclîsa Şêvra Îslamî 
de, bê hicab yan "bed 
hicab"(Hicaba Nebaş) bi 72 
qamçiyan tên sizadan. 

Yasayên serdest di îranê de, 
ciyawazî û helawardina li dijî 
jinan nehadîne kiriye û bi 
awayek fermî dewlet 
piştewaniyê jê dike. Li rex 
xanenişînkirina jinan û 
kêmreng kirina beşdariya 
civakî ya wan û çêbûna civakak 
mêr serdest, tund û tûjî xurt 
dibe. Tundûtîjiya han di 
encama nekarîn û bêşiyaniya 
mêran li hember givaşên malî 
de diçe nava malbatê û bi vî 
awayî tund û tîjî li hember jin û 
zarokan bi hêz dibe. Roj li dû 
rojê tarîperstên hikûmeta 


îranê seba zext xistine ser jinan û 
zêdetir îzole kirin û şikandina 
kesatiya jinan, babeta hicabê li 
zanîngeh û îdaran de zeq dikin û pitir 
riyê ji jinan digrin daku bi awayek 
giştî jinan xanenişîn bikin. 

Qeraetî derheqî vê cudakirinê dibêje 
ku; keç û kurr di qonaxên seretayî, 
nawendî û amadeyî ê de bi hevre 
nînin û ji hev cuda ne, lê çima di 
zanîngehê de ku şehwet û xerîzeya 
wan zêde dibe, bi hewre ne? Lewma 
dibe li gor regezan ji hev bên 
cudakirin. 

Hikûmeta Komara Îslamî niha jî bi 
hinceta yeksankirina cilên jinan di 
zanîngeh û îdareyên hikûmetî de (yek 
reng û yek model) û cudakirina kur û 
keçan di zanîngehan de dixwaze 
givaşek xurttir bixe ser wan. 

Di rastî de meseleya hicabê alaweke 
di xizmet melayan bi ser civakê de û 
herweha avbendek bihêz û astengek 
mezin bûye li ser riya pêşketina jinan. 
Heya niha jinan bi şêwazên cur bi cur 
hewil dane ku van hemû ciyawazî û 
teb'îzan kêmreng û pûç bikin û 
bêguman jin karakter û faktorên 
bihêz û xwedî bandor in di guhertin û 
guherînkariyên pêşeroja îranê de. 





















Hevpeyvln 


Seyfûrî: 

Min wedizanî ku PDKÎ dê aşbetal bike, lewma difikirîm biçi 


Hevpeyvin: Arif Velzi 


Mihemed Beharî, naskirî bi Mihemed Dilsoz, 
kurê Mîney Hacî Salih, sala 1342'ê, li gundê 
Kerewyan a ser bi bajarê Seqizê hatiye dinê. 

Dilsoz jî her wekî zarokên serdema xwe 
seba nebûna qutabxane û xwendingehê, 
mixabin ji neimeta xwendinê bêpar dimîne, 
lê di salên dawiya temenê rejîma paşatiyê 
de xwendingeh li gundê wan jî tê avakirin û 
wî çaxî bo midehê çar salan dixwîne. Paşan 
seba giranî û zehmatiyên jiyanê dev ji 
xwendinê tîne û dest davêje karê cotyarî û 
pezdariyê li gund. Dûre heyamê çend salan 
seba kedkariyê rû ji bajarên Tehran, 
Kirmaşan û... dike. 

Dilsozê dilşevitî û bi rastî dilsoj, piştî 
şoreşa gelên îranê ku xebata PDK îranê jî 
xurt bibû û komîteyên wê li bajar û gundan 
de hatibûn avakirin, kadr û pêşmerge jî di 
nava bajar û gundan de bi eşkere digeriyan 
û civîn bi xelkê re digirtin û siyasetên 
partiyê bi wan re parve dikirin, eşq û evîna 
pêşmerge û pêşmergatiyê di dilê wî de 
hêlûna xwe ava dike. 


Yek ji van pêşmergan ku tesîrek mezin 
hebûye di çandina tovê welatparêziyê di 
dilê Dilsoz de, bi gotana navbirî kak Mîrza 
Elî Kesnezanî bûye ku her niha jî li refên 
partiyê de ye û ji riya Agirî ve silav û 
hurmetên xwe jêre şand. 


Mihemed Dilsoz li dor zewicîna xwe 
dibêje: Sala 1372'ê, li Hirmê Dola ser bi 
herêma Serşîwa Seqizê, di gel xanima xwe 
Saniye Yadigar zewicîm û berhema jiyana 
min jî 2 kur û keçek in. 





Dilsoz roj û bîreweriyên xweş ên 
jiyana xwe zaf da nîşandan, lê ya 
herî xweş weha bas kir: Dema em 
wekî pêşmerge diçûn bo menteqê 
û li gund û bajarên kurdistanê 
digeriyan, gelek bi germî ji aliyê 
xelkê dihatin pêşwazîkirin û 
şanazî bi pêşmerge û rêbaza 
pêşmerge ve dikirin, ez gelek bi 
van germî û pêşwaziyan keyfxweş 
û dilşa dibûm û min hêz û moral 
digirt. Wê çaxê min dizanî ku hekî 
bo PDKÎ û rêbaza şehîdan cangorî 
bibim, şanazî û serkevtinek 
mezine ji mirov re. 

Li hember de rojên tal û bijan ên 
Dilsozê pêşmerge jî zaf in ku ya 
herî nexweş bi gotina wî ew e: Di 
meha Reşemeya sala 1373'an de 
ez berpirsê pirsgehên partiyê bûm 
li binkeya Deftera Siyasî ya 
partiyê. Kak Hesen Şerefî pêwendi 

Dema ku deriyê 
RDK îranê 
daxistin, ez ji 
nerihetî û 
bêdesthilatiyê de 
gelek giriyam 

bi min re girt û got ku berpirsek 
YNK'ê wê bê û Radyo Dengê 
Kurdistana îranê dabixe û tu jî 
digel de here. Li hundur de ez 
dikeliyam lê ji ber ku biryar hatibû 
dayîn û givaşek zêde li ser hizbê 
hebû, ez naçar bûm ku bi wan re 
biçim. 

Dema ku deriyê RDK îranê 
daxistin ez ji nerihetî û 
bîdesthilatiyê de gelek giriyam. Ji 
ber ku dujmin ji riya birayên me 
ve zext ji me re dianîn û me jî 
nedixwast birakujiyê bikin û neçar 
diman teslîm bin. 

Mihemed Beharî bi vê gotinê 
dawî bi axaftina xwe anî: Daxwazê 
ji xelkê kurdistanê dikim ku pişta 
PDK îranê bernedin. Partî û xelkê 
Kurdistanê Wek masî û avê ne û 
bê yek nikarin berdewam bin. 

Hêvî ji dike ku endam û alîgirên 
PDK îranê bi giştî ku pêşrewên 
civaka Kurdistanê ne, berpirsane 
hizir bikin û qazanc û 
berjewendiyên giştî tim li serweyî 
her tiştî dabinên. 



Mihemed Seyfûrî, kurê baram, di 
sala 1342an, li Gundê Koyîk a ser bi 
devera Zehaw ya bajarê Serpêla 
Zehawê hetiye dinê. 

Mihemed Seyfûrî seba nebûna 
îmkanatên xwendinê û herweha 
nizimbûna asta rewşenbîriya civaka 
kurdî di serdemê xwe de, li 
xwendinê bêpar dibe. Lewre bi 
malbata xwe re dest davêje karê 
cotyarî û ajeldariyê heya temenê wî 
digîje 17 saliyê. Gava şerê navbera 
îran û îraqê dest pê dike û seba 
dagîrkirina herêma wan ji aliyê 
artêşa îraqê ve, ber bi xaka îraqê 
koçber dibin. 

Kak Mihemed derheq çawaniya 
naskirin û tevlîbûna xwe bi PDK 
îranê re weha bas kir; Sala 1360'î, ez 
li Gundê Sengera Jorî li mala mamê 
xwe bûm ku hejmarek ji pêşmergên 
PDK îranê ber bi gund ve meşiyan. 
Yek ji wan pêşmergan, Kak Qadir 
Eliyasî bû. Min wî çaxî bo cara 
yekem pêşmergên PDK îranê dîtin. 
Ev dîtina min bi pêşmergan re bû 
despêkek ku ez hesta netewî di 
hundurê min ajar bide û her roj 
bihêztir bibe. Min 2 radyo bi dest 
xistin û bi şev û roj li radyoyên 
kurdî gudarî dikir, lewma min 
şarezayîyek baş li ser partiyên kurdî 
ên her çar perçên Kurdistanê peyda 
kir û ez şiyam ku rêbaz, bername û 
armancên wan partiyan û herweha 
daxwazên netewa kurd bidim ber 
hev û di encam de partiya herî baş 
ku PDK îranê bû, bo xebata xwe 
hilbijêrim. Serencam di 26'ê 
Sermaweza sala 1363'an de, bi 
awayek fermî min xwe bi binkeya 
Hêza Dalaho li "Miley Sertek" a 
Çiyayê Bemo da nasîn û ez bûm 
pêşmerge. 

Seyfûrî li dor jiyana xwe ya hevpar 
dibêje; Di 27'ê Xakelêweya sala 
1371'an de, ez bi Pîroz Seyfurî re, ku 
Dotmama mine zewicîm û berhema 
zewaca me jî kur û keçek in. 

Kak Mihemed Seyfûrî roja herî 
xweş ya jiyana xwe weha vegêrand; 
li bal min hertim serkevtina 
pêşmerge û berdewamiya PDK 
îranê dema herî xweş ya jiyanê 
bûye, lê têkilî û pîroziya pêşmerge 
di nav dilê xelkê kurdistanê de pir 
xweş bû, çunkî hewil dida ku ez 
refên PDK îranê bi cih bihêlim û di 
partiyê de nemînim, lê rêz û hurmet 
û xoşewîstiya xelkê derheq 



Dilsoz Beharî çawaniya tevlîbûna xwe bi 
partiyê jî weha bas kir; Ji ber çalakî, şêwaza 
xebat, siyasetên dirust, bername, armancên 
PDK ku bersivek guncaw bûn bo daxwazên 
xelkê Kurdistanê, min PDK îranê hilbijart û 
li sala 1358'an de min di şaneya gundê xwe 
de wekî endam navnivîsî kir. Sala 1359'ê 
dema bajarên Kurdistanê ji aliyê hêzên 
dagîrker ên Komara Îslamî ve cardin hatin 
girtin û pêşmerge ber bi gundan ve paşve 
kişiyan, meqerê partiyê li gundê me hat 
avakirin û min bi awayek fermî çeka PDK 
hilgirt û dest avêt nobedariyê û di 2 
memûriyetên partiyê jî de beşdar bûm, lê 
seba kaliya babê xwe cardin ez zivirîm mala 
xwe. Bihara sala 1360'î, cardin ez hatim 
nava partiyê û bûm pêşmerge ku heya niha 
jî bê sekinîn li ser xebata xwe berdewam 
im. 


Agirî B 

i nav partiyek din 

pêşmerge, karek weha dikir ku 
cardin ez poşman bibim û bi 
awayek micid li ser xebata xwe 
berdewam bimînim. 

Pêşmergê bi bîr û bawer kek 
Mihemed Seyfûrî bîreweriya herî 
nexweş a jiyana xwe bi vî awayî 
vegêrand: Roja cejna Qurbana sala 
1368'an, min radyoya partiyê 
girtibû, di despêkê de radyoyê got 
ku rêberê gelê kurd Dr. Qasimlo li 
Viyena pêtextê Welatê Otrîşê bi 
destê terorîstên Komara Îslamî 
hatiye birîndarkirin, lê mixabin 
piştî midehek kêm partiyê 
ragehand ku Dr. Qasimlo hatiye 
şehîdkirin. Wê demê ez bi qasekê 
nerihet û dilteng bûm ku min hizir 
kir ku PDK îranê vê aşbetalê 
rabigehîne û dibe ez jî biçime nava 
partiyek din yên kurdistanê. 

Terora Dr. Qasimlo karesatek pir 
mezin û biêş bû, lê hevdem 
karesata han tu caran di hizra 
netewa kurd de dernakeve û li 
seranserê kurdistanê rêbaza 
Qasimlo herdem zîndî ye û riya vê 
pirr rêvîng e. 

Mihemedê xebatkar piştî 28 salan 
xebata xwe ya pêşmergatiyê 
dibêje: Çavnihêriya min ji PDK 
îranê ew e ku heya misoger kirina 
armancên şehîdan, riya wan 
bidomîne. 

Şoreşvanê mandînenas daxwazê 
ji xelkê kurdistanê dike ku tu caran 
pişt ji PDK îranê nekin, ji ber ku 
dîrokek dûr û dirêje ji bo maf û 
daxwaziyên wan xebatê dike. 
Herweha şoreşgêrên kurd jî 
partiyê nekin alawek ji bo 
berjewendiyên xwe ên teybet, 
çonkî partiya demokrat bo 
rizgariya netewî û azadiya 
nîştimanî û gelê me hatiye 
avakirin. 

Dijwariyên xebatê 
gelek caran ez neçar 
dikirim ku dev ji 
hizbê û pêşmergatiyê 
berdim, lê 

xoşewîstiya xelkê ez 
poşman dikirim 





















Bajar bi Bajar Agirl O 


Şaristana Miyanduavê 



Hejmar 188, 5’ê Tebaxa 2012 

piştre li herêma Miyanduavê de gelek 
kes tevlî refên şervanên Simko bûn û 
li artêşa Simko de xebat kirin. Her 
wisa bi dehan şerên mezin yên Simko 
li gel dewleta îranê li wê herêmê 
rûdan ku li yek ji wan şeran de Xalo 
Qurbanê îxanekarê serhildana Cengel 
bi destê şervanên Simko li nêzîk 
Miyanduavê hat kuştin. Li çaxê 
damezirandina Komara Kurdistanê li 
sala 1945’an de gelek Kurdên wî 
bajarî beşdarî damezirandina 
Komarê bûn û li encam de li bajarê 
Miyanduavê gelek çalakiyên 
rewşenbîrî birêve birin. 

Li wî serdemî de hemû ew herêm li 
bin deshilata Komara Kurdistanê de 
bûn û li bin rêberiya Partiya 
Demokrat a Kurdistana îranê û 
Pêşewa Qazî Mihemed de birêve 
diçûn. Li wî serdemê zêrîn de bo 
yekemîn car li herêmê qutabxanê 
Kurdî hatin vekirin û zarokên Kurd bi 
Kurdî dest bi xwendin û nivîsînê 
kirin. Ev dewranê zêrîn heta îro rojê 
jî li hizir û ramana xelkê herêmê de 
maye û bi çavê emegdarî mêzeyî 
xebata Pêşewayê Kurd, Qazî 
Mihemed dikin.Piştî serhildana gelên 
îranê li sala 1979’an de gelekli xelkê 
vê herêmê tevlî şorşvanên PDKÎ bûn 
û li nav refên vê Partiyê de cih girtin. 



Ş aristana Miyanduavê yek 
ji Şaristanên herî giring 
yên Parêzgeha Urmiyê û 
Rojhilatê Kurdistanê ye. 
Ev şaristan wek dawîn beşa rojhilatê 
Kurdistanê tê hesibandin û dikeve 
sînûrê navbera Tirk û Kurdan. 
Miyanduav li başûra Parêzgehê cih 
girtiye û navenda wê herêmê bajarê 
Miyanduavê ye. Li ser navê bajêr, ew 
nav, navekî tam Kurdî ye ku xwe 
nîşanderê dîroka akincî bûna Kurdan 
li herêmê ye. Bi wateyek din 
Miyanduav ketiye navebera du 
çemên bi nav û deng yên "Zerîne û 
Sîmîne" ku eva xwe bûye sebebê vê 
yekê ku li dîrokê de bi bajarê 
Miyanduav bihê binav kirin. Wate 
bajarê ku ketiye navbera du çeman. 


Ev şaristan li navbera bajarên 
Bokan, Milakn, Mihabad û Şahîndijê 
cih girtiye. Rûberê giştî yê şaristanê 
2694 Kîlomêtrên çar goşe in û 
bilindahiya vê li Behrê 1314 metro 
ye. Xelkê herêmê piranî bi karê 
werzêrî û ajeldariyê mijûl in û li vê 
herêmê hin berhemên werzêrî û 
cotkariyê weke fîqî, Genim, Silk, Tirî, 
Sêv û gelek tiştên din berhem tên ku 
piraniya wan ji bo bajarên dinê yên 
îranê têne şandin. 

Piraniya herêmê bi destê Kurdane, 
lê di herêmên din de hin Tirkên 
Azerî jî jiyanê dikin ku li serdemê 
hatina Tirkan bo îranê li vê herêmê 
akincî bûne. Kurdên herêmê hin 


"Ehlî Heq” û hin jî "Elewî” ne û 
hin Cihû û Behayî jî li vê herêmê 
jiyanê dikin ku piraniya wan li 
bajar de jiyanê dikin. 

Elwiyên herêmê gelekî camêr û 
xwedî bandor in û hertim seba 
zext û zoriyên dewleta îranê 
ketine ber gef û êrîşên jinavçûnê û 
zaf ji wan bi destê rejîma îranê 
hatine kuştin. 

Nifûsa Şaristanê pêka 
serhejimêriya sala 1385 a rojî 
235158 kes e. Herêm li 3 bajar û 3 
navçeyan pêk tê. Dîroka 
akincîbûnê li herêmê de gelek 
kevn e û hemû belge û 
dukomentên dîrokî bas ji 
kevnariya herêmê dikin. 
Peydabûna bi sedan şûnwarên 
kevn li herêmê, belgeyên dîroka 
Kurdan li herêmê nîşan dide. 

Piştî hatina Tirkên Qerepapax bo 
herêmê û paştir li serdemê Axa 
Mihemed Xanê Qacar û piştî 
qetlîama bajarê Kirmanê, navhatî 


hejmareke zaf ji xelkê Kirmanê ji bo 
berengariya Kurdan ji bo vê herêmê 
şandin û seba wê yekê nifûsa 
Tirkan li herêmê zêde bû û hin 
bajarokên herêmê ketine bin destê 
wan. 

Hebûna navên wek Rabirî, Sîrcanî 
û Kirmanî li hin tax û gerekên wî 
bajarî nîşanderê vê dewranê û 
hatina wan biyanîyan bo vê herêmê 
ye.Ev şûnwarên ku li herêmê de 
hene, zêdetir yên serdemê Madan 
in ku li hemû herêmê de hene û 
piraniya wan li gundê Daş tepe de 
cih girtine. 

Miyanduav li serdemê Nadir Şahê 
Efşar de gundekî mezin bûye û li 
çaxê êrîşa Nadir Qulî bo ser 
Azerbaycanê li pirtûka dîroka Efşar 
li Kela Miyanduavê nav hatiye 
birin. Her wusa li pirtûka Şerefxanê 
Bidlîsî li rûpel 182’an de îşare bi 
navê vî bajarî hatiye kirin. 

Li serdemê serhildana netewî a 
Simkoyê Şikak li sala 1912’an û 


Piştî hatina Tirkên 
Qerepapax bo herêmê û 
paştir li serdemê Axa 
Mihemed Xanê Qacar û 
piştî qetlîama bajarê 
Kirmanê, navhatî 
hejmareke zaf ji xelkê 
Kirmanê ji bo 
berengariya Kurdan ji bo 
vê herêmê şandin 

Lê mixabin rejîma teze bi desthilat 
gihîştî bi êrîş bo ser xelkê hemû 
Kurdistanê û bi taybetî Miyanduavê li 
vê herêmê gelek komkujiyên mezin 
afirandin û xelkê herêmê tûşî gelek 
tengasiyan kirin. Seba wan êrîşan 
xelkekî zaf li Kurdan li wan herêman 
çûne derê û akinciyên bajarên wek 
Mehabad, Bokan, Seqiz û bajarên dinê 
bûn û ew yek wek gefek li ser 
Kurdistanî bûna wê herêmê tê 
hesibandin. 






























Çand û huner 


Taybetiya Cil û bergên Jinên 

Kurdan 



Sevda Kaplan 


B elê taybetiya cil û 

bergên jinên Kurdan çi 
ne? Ji bo gel çima 

girîng e? Cil û berg jiyana 
mîlletekî dide nîşandan? Gelo li 
herêmê hîn tê bikaranîn? Divê 
mirov di destpêkê de bersiva 
van pirsan bide. Bi rastî cil û 
bergên Kurdan, dîroka ku bi 
sedsalan dide nîşandan. Neqşên 
ku li ser fîstanan hatine 
neqşandin, taybetîya modelên 
cilan, nîşanê me dide ku ev gel 
bi sedsalana hebûne û li herêma 
Mezopotamya’yê jiyane. Cil û 
bergên Kurdan, ji me re, rêça 
dîrokê dide xuya kirin. 

Li herêmê, hîn jî jin û mêr ev 
fîstanên folkilorîk bi kar tînin. 
Dinya her çi qas bi aliyê 
rojavayê de biçe jî, Kurd dev ji 
orf û adetên xwe bernadin. Bi 
taybetî jî jin dev jê bernadin. 

Em li demên berê dinêrin jin 
fîstanê xwe, mêr jî şal û şepikê 
xwe li xwe dikirin. 

Lê niha li hinek deveran de, bi 
gelemperî jî mêrên dev ji şal û 
şepikê xwe berdane. Şûna şalê 
de pantor li xwe dike. Helbet 
jin jî dev ji fîstanên foklorîk yanî 
ji fîstanên reng bi reng 
berdaye. Hinek tişt hatiye 
guhertin, lê dîsa jî mirov nikare 
bibêje ku bi temamî dev jê 
berdaye. 

Taybetiya lîbasan heye. Mînak, 
Bi gelemperî qumaşa fîstanên 
foklorîk reng bi reng e. Gelekî bi 
xeml e. Dirutina wê (wîj jî li gor 
herêman tê guhertin. Jinên 
Kurd, him bi rengên fîstanên 
xwe, him jî bi modelên fîstanên 
xwe, xwe didin xûyakirin. 

Lîbasên jinan li gor deman cûr 


bi cûr in. Fîstanên ku di nav malê de tê 
li xwe kirin cuda bû. Yê ku li derva tê li 
xwe kirin jî cuda bû. Yanî bi kurtasî 
curên fîstanan hebûn. Jin an mêr li gor 
demê li xwe dikirin. Mirov dikare 
Mînakek bide; Jin dema ku diçû çolê an 
jî di nav malê de bû fîstanên bi xemil û 
teng li xwe nedikirin. Pêştemalek li ber 
fîstanê xwe girêdidan û karê malê an jî 
karê çolê dikirin. Ji viya re jî fîstanên 
malê dihate gotin. 

Li ser fîstanan quşaxek girê didan. Jê 
re Piştemal dihat gotin. Piştemal; bi 
gelemperî li ser fîstanê dihat girêdan. 
Wekî sêgoşe dihate katkirin û dihate 
girêdan. Tiştên xwe yên taybet wekî 
pere, cîxare, seat...hwd dikirin kêleka 
piştemalê. Rengê wê jî bi gelemperî zer 
bû. Dişibiya agalê. Gelo taybetiya 
piştemal û pêştemal çibû? Ez wisa 
difikirim, pêştemal; ji bo ku dema kar 



dikirin, nedixwestin ku fîstanê wan 
qirêj bibe loma li ber xwe girêdidan. 
Piştemal jî; ji bo ku him fîstan nekeve 
û him jî ji bo ku wezîfeya kemberê pêk 
bîne dihate girêdan. 

Sedemên taybetiya piştemal yek jî ez 
dibêjim ku, jin an mêr dema ku barên 
giran diavêtin ser milê xwe, dixwestin 
ku bila piştemal piştgirî bide pişta 
wan, bi hêz dibûn. Ji bo vêya lazim bû 
ku tiştekî li ser pişta xwe girêbidin. 

Ev jî piştemal bû. Yanî pişta xwe 
zexim dikirin. însanên ku li gundan 
dijîn, kar û barê wan her tim giran 
bûye. Çol û baniyan de dişuxulîn. Ger 
kevir radikirin, ger telîsên genim, ceh, 
nîsk...hwd radikirin, ger erd diajotin, 
ger jî pez radikirin. Yanî bi kurtasî 
hewce bû ku cil û bergê wan jî li gor 


jiyana wan be. Mêrên Kurdan bi 
gelemperî şal û şepik bi kar 
anîne. 

Agal avêtiye ser serê xwe, 
piştemal li ser pişta xwe 
girêdaye, goreyên hirî kiriye 
pê...hwd. 

Jin jî kofiyê biheftreng daye ser 
serê xwe, bisk û kêziyê wê 
hebûne, fîstanekî heya bin çongê 
dirêj li xwe kiriye. Bin de 
derpêyek fireh li xwe kiriye. Wê 
jî wekî mêran li ser fîstanê xwe 
piştmalek girêdaye. Helbet ev 
modelên fîstanan, an şal û 
şepikan li her herêmê hatiye 
guhertin. Helbet girêdana wan jî 
hatiye guhertin. Lê meriv dema 
ku li van cil û bergên mirovan 
dinêre, mirov dizane ku ji kîjan 
herêmê ye an jî kîjan milletê ye. 
Lîbas carna rewşa wî milletî 
dide nîşandan. 

Rengîniya fîstanan, cur bi cur 
bûyîna wan jî, li me dide 
fêhmkirin ku, çandekî çi qas 
dewlemend e. Dewlemendiya 
Çand û Kultûra Kurdan, mirov 
dikare bibêje ku ji cil û bergên 
wan jî tê fêhemkirin. 

Helbet mirovên herêmê ne wek 
berê bi vê rengî dijî. Her tiş 
dibin bandorên derdora, piçekî 
hatîye guhertin. Mînak; jinên 
herêmê dîsa fîstanên dirêj li xwe 
dike, piştemal dîsa li ser pişta 
xwe girê dide. Lê belê wekî berê 
kofî nade ser serê xwe. Êdî 
kitanek sipî diavêje ser serê 
xwe. Hinekan li ser kitanê, ji 
perçeyên heftreng girê dide, 
hinekan jî her kitan tenê diavêje 
ser serê xwe. Mêr êdî şal li xwe 
nake. 

Agal neavêje ser serê xwe 
şapqeyên şeşgoşe dide serê xwe 
an aw jî nade ser serê xwe. 

Hew em dibînin ku mêrên 
îxtiyar şalê li xwe dike. Ciwanên 
niha bi temamî dev ji şalê 
berdaye. Bi tevayî pantor li xwe 
dikin. Agal jî neavêjin ser serê 
xwe. Carna di cejnan de hew bi 
kar tînin. Lê mixabin, em niha 
dibînin ku ev cil û bergên 
Kurdan êdî hew ekîbên 
govendan de maye. 


Efsaneyên Kurdî bi zimanê Îngîlîzî drket 


Dibistana Bilind ya Zimanên Biyanî ya Zanîngeha Colemêrg'ê, 8 
efsaneyên ku 'Mem û Zîn' û 'Sîyabend û Xecê' jî di nav de ne, bi pirtûka bi 
navê 'The East Whispers' vergerandin zimanê Îngîlîzî. 


Dibistana Bilind ya Zimanên Biyanî ya Zanîngeha Colemêrg'ê, 8 efsaneyên ku 
'Mem û Zîn' û 'Sîyabend û Xecê' jî di nav de ne, bi pirtûka bi navê 'The East 
Whispers' vergerandin zimanê Îngîlîzî. 

Pirtûka ku çapa wê ji alîyê Zanîngeha Colemêr'ê ve hat kirin, di Pêşraxa 
Pirtûkan ya 3. ya Dîyarbekir'ê de jî cih girt. Pirtûk ji alîyê mamosteyên 
Dibistana Bilind ya Zimanên Biyanî ya Zanîngeha Colemêrg'ê M. Şirin Cengiz, 
Zeynep Saka, Salih Potukoglu, S.Selman Uner û Yunus Bilgin ve, piştî xebata 
salekê hate amade kirin. Edîtorê pirtûkê Mehmet Şirin Cengiz got “Ji bo 
mirovên herêmê, Îngîlîzî wek zimanê sêyemîn e. Divê di naveroka pitrtûkên 
dersên Îngîlîzî de ji herêmê motîf hebin. Li ser vî fikrî me vê pirtûkê amade kir. 




Agirî B 

Hejmar 188, 5'ê Tebaxa 2012 


Kaniya helbestan 



Namûs 


Çar hezar sal berê, Yûnanan 
ava kir gotina “namûs" 

Sal 2009, namûs bûye kavûs 

Dîrokê xwe nûh kir 
Lê namûsê xwe tûj kir 
Dibêjin ku Jin namûsa Mêra ye 

Dev berde ji wan çîrokan. 

Çi Jin çi Mêr 

A 

Edî namûs bûye wekhevî 
Jin bûye wek hêvî 
Xedê mirovatî ava kiriye 
Jin û Mêr wekhev çêkiriye 

Xedê hez nake ji hovîtiyê 
Diparêze cudatiyê 
Rûmetê dixwaze ji bo 
mirovatiyê 

Amed, Batman, Suleymaniye... 
Barajên laşên bê nasname 
Bajarên goristanin bê navriîşan 
Êdî bes e 

Çawa tîrêjin rojê pêwîst e ji 
bo kulîlkan 

Azadî jî wisa pêwîst e ji bo 
jinan. 

Banga min ji we re 
Ji bîr mekin 

Jin hêviya jiyanê ye 
rengê cîhanê ye 
Namûs çi ye? 

Namûs wekhevî ye 
Namûs azadî ye 
Namûs pêşveçûn e 
Namûs mirovatî ye 
Namûs rûmeta jinê ye 
Namûs Jina azad e 

09/11/09 

samedi 20 septembre 2008 
Helbestên Kurdî 









































Agiri 


Duheftînameyek siyasî, civakî, çandî û hunerî ye 
Ku Partiya Demokrat a Kurdistana îranê diweşîne 

www.kurdistanmedia.com/kurdi 

Navenda bingehîn ya xebata Agirî li Kurdistanê ye. 
Navnîşana derveyî welat: 

AFKB.P. 102- 75623 ParisCEDEX 13 -FRANCE 
E - Mail: agiri2003@hotmail.com 
agiri2003@gmail.com, rojnamaagiri@gmail.com 


Egera erişe xurt e 

#58 


Zanayek Îranî - Amerîkayî 
bû vebirê xelata sê milyon 


Nîgeraniya Lêborîna navnetewî ji rewşa jinan 

di îranê de 


dolarî ya Fîzîke 


Dr. Nîma Erkanî Hamid, 
lêkolînerê enistîtota 
vekolînên pêşketî li 
zankoya Pirîniston a 
Amerîkayê, li gel 8 
fîzînasên din, xelata 27 
milyon dolarî a "Yorî 
Mîlnêr" bidest xistin. 

Nîma Erkanî Hamid, 40 
salan berî niha ji dê û 
bavek Îranî ku fîzîkdan 
bûne, li Amerîkayê de 
hatiye dinê. 

Ew li jiyê 30 saliyê de 
bûye mamostayê zankoya 



Harward û heya niha 
xelatên cur bi cur li 
fîzîkê de bidest xistine. 


Rêxistina Lêborîna Navnetewî 
di rapora xwe ya bo komîsyona 
jinan di NY de, derheq rewşa 
jinên îranê nîgeraniya xwe 
nîşan da. 

Di raporê de jinên îranê weke 
çalakên mafê mirov û kêmanî, 
dikewin ber azar û îşkencê û tên 
zîndanîkirin. 

Armanca rapora han vedigere 
ser nîşandana doma binpêkirina 
mafên jinan di îranê de, bi 
Komsyona rewşa jinên NY, Jin 
herwusa seba arîşeyên fîrqeyî, 
Baweriyên olî, Rêgir ji azadiya 
raderbirîn û kombûnan û ... 
dikewin ber azaran. 


Keçeke Kurd li seranserê îranê dibe l'mîn 



Keça Kurd ji rojhilatê Kurdistanê 
bajarê Sine, li seranserê îranê pileya 
yekemîn di imtîhana zankoyê de 
bidest xist. 

Ferzane Rehmanî ji nava mîlyonek û 65 
hezar xwendevanan de yekemîn derket. 

Ev yekemîn car e ku li îranê de Kurdek 
pleya yekemîn bi dest dixîne. 
(avestakurd) 


































